title: 2017 m. balandžio 27 d. Europos Parlamento sprendimas (ES) 2017/1737 dėl bendrosios įmonės ECSEL 2015 finansinių metų sąskaitų uždarymo

text:
29.9.2017

               LT

               Europos Sąjungos oficialusis leidinys

               L 252/350

         EUROPOS PARLAMENTO SPRENDIMAS (ES) 2017/1737
   2017 m. balandžio 27 d.
   dėl bendrosios įmonės ECSEL 2015 finansinių metų sąskaitų uždarymo
   EUROPOS PARLAMENTAS,

               —

               atsižvelgdamas į bendrosios įmonės ECSEL 2015 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl bendrosios įmonės ECSEL 2015 finansinių metų metinių ataskaitų kartu su bendrosios įmonės atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2015 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2017 m. vasario 21 d. rekomendaciją dėl patvirtinimo, kad bendroji įmonė įvykdė 2015 finansinių metų biudžetą (05875/2017 – C8-0091/2017),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 209 straipsnį,

               —

               atsižvelgdamas į 2014 m. gegužės 6 d. Tarybos reglamentą (ES) Nr. 561/2014, kuriuo įsteigiama bendroji įmonė ECSEL (4), ypač į jo 12 straipsnį,

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 110/2014 dėl pavyzdinio finansinio reglamento viešojo ir privačiojo sektorių partnerystės įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 209 straipsnyje (5),

               —

               atsižvelgdamas į Darbo tvarkos taisyklių 94 straipsnį ir IV priedą,

               —

               atsižvelgdamas į Biudžeto kontrolės komiteto pranešimą (A8-0113/2017),

               1.

               pritaria bendrosios įmonės ECSEL 2015 finansinių metų sąskaitų uždarymui;

               2.

               paveda Pirmininkui perduoti šį sprendimą bendrosios įmonės ECSEL vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Antonio TAJANI

            Generalinis sekretorius

         Klaus WELLE

      (1)  OL C 473, 2016 12 16, p. 24.

      (2)  OL C 473, 2016 12 16, p. 25.

      (3)  OL L 298, 2012 10 26, p. 1.

      (4)  OL L 169, 2014 6 7, p. 152.

      (5)  OL L 38, 2014 2 7, p. 2.


title: 2008 m. balandžio 7 d. Tarybos sprendimas 2008/389/BUSP dėl Europos Sąjungos ir Centrinės Afrikos Respublikos susitarimo dėl Europos Sąjungos vadovaujamų pajėgų statuso Centrinės Afrikos Respublikoje sudarymo

text:
24.5.2008

               LT

               Europos Sąjungos oficialusis leidinys

               L 136/45

         TARYBOS SPRENDIMAS 2008/389/BUSP
   2008 m. balandžio 7 d.
   dėl Europos Sąjungos ir Centrinės Afrikos Respublikos susitarimo dėl Europos Sąjungos vadovaujamų pajėgų statuso Centrinės Afrikos Respublikoje sudarymo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 24 straipsnį,
   atsižvelgdama į pirmininkaujančios valstybės narės rekomendaciją,
   kadangi:

               (1)

               2007 m. rugsėjo 25 d. Jungtinių Tautų Saugumo taryba priėmė Rezoliuciją Nr. 1778 (2007), kuria patvirtinamas Jungtinių Tautų misijos Centrinės Afrikos Respublikoje ir Čade (MINURCAT) įsteigimas, o Europos Sąjunga įgaliojama dvylika mėnesių nuo pradinio operatyvinio pasirengimo paskelbimo vykdyti šiose šalyse Jungtinių Tautų misijai remti skirtą operaciją. Be to, Rezoliucija Čado ir Centrinės Afrikos Respublikos Vyriausybės buvo pakviestos kuo greičiau sudaryti susitarimus dėl Europos Sąjungos operacijos pajėgų statuso.

               (2)

               2007 m. spalio 15 d. Taryba priėmė Bendruosius veiksmus 2007/677/BUSP dėl Europos Sąjungos karinės operacijos Čado Respublikoje ir Centrinės Afrikos Respublikoje (1) (EUFOR Tchad/CAR).

               (3)

               2007 m. rugsėjo 18 d. gavusi Tarybos įgaliojimą pagal Europos Sąjungos sutarties 24 straipsnį pirmininkaujanti valstybė narė, padedant Generaliniam sekretoriui-vyriausiajam įgaliotiniui, vedė derybas dėl Europos Sąjungos ir Centrinės Afrikos Respublikos susitarimo dėl Europos Sąjungos vadovaujamų pajėgų statuso Centrinės Afrikos Respublikoje.

               (4)

               Šis Susitarimas turėtų būti patvirtintas,

         NUSPRENDĖ:
   1 straipsnis
   Europos Sąjungos vardu patvirtinamas Europos Sąjungos ir Centrinės Afrikos Respublikos susitarimas dėl Europos Sąjungos vadovaujamų pajėgų statuso Centrinės Afrikos Respublikoje.
   Susitarimo tekstas pridedamas prie šio reglamento.
   2 straipsnis
   Tarybos pirmininkas įgaliojamas paskirti asmenį, įgaliotą pasirašyti šį Europos Sąjungą įpareigojantį susitarimą.
   3 straipsnis
   Šis sprendimas įsigalioja jo priėmimo dieną.
   4 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2008 m. balandžio 7 d.

            Tarybos vardu

            Pirmininkas

         R. ŽERJAV

      (1)  OL L 279, 2007 10 23, p. 21.
    ---documentbreak---

               24.5.2008

               LT

               Europos Sąjungos oficialusis leidinys

               L 136/46

         VERTIMAS
   Europos Sąjungos ir Centrinės Afrikos Respublikos
   SUSITARIMAS
   dėl Europos Sąjungos vadovaujamų pajėgų statuso Centrinės Afrikos Respublikoje
   EUROPOS SĄJUNGA (toliau – ES),
   viena Šalis,
   ir
   CENTRINĖS AFRIKOS RESPUBLIKA, toliau – priimančioji valstybė,
   kita Šalis,
   toliau – Šalys,
   ATSIŽVELGDAMOS Į:

               —

               2007 m. rugsėjo 25 d. Jungtinių Tautų Saugumo Tarybos rezoliuciją Nr. 1778 (2007),

               —

               2007 m. spalio 15 d. Bendruosius veiksmus 2007/677/BUSP dėl Europos Sąjungos karinės operacijos Čado Respublikoje ir Centrinės Afrikos Respublikoje (EUFOR Tchad/RCA),

               —

               tai, kad šis Susitarimas neturės poveikio Šalių teisėms ir pareigoms pagal tarptautinius susitarimus ir kitus tarptautinių teismų steigimo dokumentus, įskaitant Tarptautinio baudžiamojo teismo statutą,

         SUSITARĖ:
   1 straipsnis
   Taikymo sritis ir sąvokos
   1.   Šis Susitarimas taikomas Europos Sąjungos vadovaujamoms pajėgoms ir jų personalui.
   2.   Šis Susitarimas taikomas tik priimančiosios valstybės teritorijoje.
   3.   Šiame Susitarime:

               a)

               Europos Sąjungos vadovaujamos pajėgos (EUFOR) – ES kariniai štabai ir nacionaliniai kontingentai, prisidedantys prie operacijos, jų įranga ir transporto priemonės;

               b)

               operacija – karinės misijos parengimas, įsteigimas, vykdymas ir rėmimas pagal suteiktus įgaliojimus, susijusius su 2007 m. rugsėjo 25 d. Jungtinių Tautų Saugumo tarybos rezoliucija Nr. 1778 (2007);

               c)

               ES pajėgų vadas – operacijos veiksmų vadas;

               d)

               ES kariniai štabai – kariniai štabai ir jų junginiai, nepriklausomai nuo jų vietos, kurie yra pavaldūs ES kariniams vadams, vadovaujantiems karinei operacijai ar vykdantiems jos priežiūrą;

               e)

               nacionaliniai kontingentai – Europos Sąjungos valstybėms narėms ir kitoms operacijoje dalyvaujančioms valstybėms priklausantys vienetai ir junginiai;

               f)

               EUFOR personalas – EUFOR priskirtas civilinis ir karinis personalas, taip pat personalas, dislokuotas operacijai parengti, bei personalas, atliekantis su operacija susijusią siunčiančiosios valstybės ar ES institucijos misiją, esantis, jeigu šiame Susitarime nenumatyta kitaip, priimančiosios valstybės teritorijoje, išskyrus vietoje įdarbintą personalą bei tarptautinių komercinių rangovų įdarbintą personalą;

               g)

               vietoje įdarbintas personalas – priimančiosios valstybės pilietybę turintys arba nuolat joje gyvenantys personalo nariai;

               h)

               infrastruktūra – visos patalpos, būstai ir žemė, reikalingi EUFOR ir EUFOR personalui;

               i)

               siunčiančioji valstybė – valstybė, EUFOR suteikianti nacionalinį kontingentą.

         2 straipsnis
   Bendrosios nuostatos
   1.   EUFOR ir EUFOR personalas laikosi priimančiosios valstybės įstatymų ir kitų teisės aktų bei nesiima veiksmų ar veiklos, kurie nesuderinami su operacijos tikslais.
   2.   EUFOR reguliariai informuoja priimančiosios valstybės Vyriausybę apie priimančiosios valstybės teritorijoje dislokuotų EUFOR personalo narių skaičių.
   3 straipsnis
   Identifikavimas
   1.   EUFOR personalo nariai visą laiką turi nešiotis pasus ar karinius bilietus.
   2.   EUFOR automobiliai, orlaiviai, laivai ir kitos transporto priemonės aiškiai paženklinamos EUFOR skiriamaisiais ženklais ir (arba) registracijos numeriais, apie kuriuos informuojamos atitinkamos priimančiosios valstybės institucijos.
   3.   EUFOR turi teisę savo infrastruktūroje, automobiliuose ir kitose transporto priemonėse iškelti Europos Sąjungos vėliavą bei juos paženklinti kariniais skiriamaisiais ženklais, pavadinimais ir oficialiais simboliais. EUFOR personalo narių uniformos aiškiai paženklinamos EUFOR emblema. Nacionalines vėliavas ar operacijoje dalyvaujančių nacionalinių kontingentų skiriamuosius ženklus galima naudoti EUFOR infrastruktūroje, ant automobilių ir kitų transporto priemonių ES pajėgų vado sprendimu.
   4 straipsnis
   Sienų kirtimas ir judėjimas priimančiosios valstybės teritorijoje
   1.   EUFOR personalo nariai atvyksta į priimančiosios valstybės teritoriją tik pateikę 3 straipsnio 1 dalyje numatytus dokumentus arba, jeigu atvykstama pirmą kartą, EUFOR išduotą asmeninį ar kolektyvinį judėjimo įsakymą. Jiems atvykstant į priimančiosios valstybės teritoriją, išvykstant iš jos ar esant joje netaikomos pasų ir vizų taisyklės, imigracinis tikrinimas ir muitinės tikrinimas.
   2.   EUFOR personalo nariams netaikomos priimančiosios valstybės taisyklės dėl užsieniečių registravimo ir kontrolės, tačiau jiems nesuteikiama teisė nuolat būti ar gyventi priimančiosios valstybės teritorijoje.
   3.   EUFOR priklausančiam turtui ir transporto priemonėms, atvykstančioms į priimančiosios valstybės teritoriją, kertančioms ją tranzitu ar išvykstančioms iš jos, turint tikslą paremti operaciją, netaikomas reikalavimas patekti inventoriaus aprašus ar kitus muitinės dokumentus bei neatliekamas jų patikrinimas.
   4.   EUFOR personalo nariai priimančiosios valstybės teritorijoje gali vairuoti motorines transporto priemones ir naudoti orlaivius, jeigu jie atitinkamai turi galiojančius nacionalinius, tarptautinius ar karinius vairuotojo pažymėjimus ar piloto pažymėjimus.
   5.   Šioje operacijoje priimančioji valstybė suteikia EUFOR ir EUFOR personalo nariams judėjimo laisvę ir laisvę keliauti jos teritorijoje, įskaitant jos oro erdvę.
   6.   Šioje operacijoje EUFOR gali atlikti ginkluotės pratybas priimančiosios valstybės teritorijoje, įskaitant jos oro erdvę.
   7.   Šioje operacijoje EUFOR gali naudotis viešaisiais keliais, tiltais, keltais ir oro uostais nemokėdamos muitų, rinkliavų, kelių mokesčių, mokesčių ir panašaus pobūdžio privalomųjų mokėjimų. EUFOR neatleidžiamos nuo pagrįstų privalomųjų mokėjimų už prašomas ir gaunamas paslaugas sąlygomis, kurios taikomos paslaugoms, teikiamoms priimančiosios valstybės karinėms pajėgoms.
   5 straipsnis
   Priimančiosios valstybės suteikiamos EUFOR privilegijos ir imunitetai
   1.   EUFOR infrastruktūra turi neliečiamybę. Priimančiosios valstybės atstovai negali į ją įeiti be ES pajėgų vado sutikimo.
   2.   EUFOR infrastruktūrai, joje esantiems baldams ir kitam turtui bei EUFOR transporto priemonėms negali būti taikoma krata, rekvizavimas, areštas ar sunaikinimas. Nepaisant to, ES pajėgų vadas gali leisti priimančiosios valstybės institucijoms atlikti kratą. Šiuo atveju ji atliekama dalyvaujant ES pajėgų vado atstovui.
   3.   EUFOR, jų nuosavybei ir turtui, kur jie bebūtų ir kas juos turėtų, taikomas imunitetas nuo bet kokių teisinių procesinių veiksmų.
   4.   EUFOR archyvai ir dokumentai turi neliečiamybę bet kuriuo metu, kur jie bebūtų.
   5.   Oficiali EUFOR korespondencija turi neliečiamybę. Oficiali korespondencija – visa su operacija ir jos funkcijomis susijusi korespondencija.
   6.   EUFOR ir jų tiekėjai bei rangovai, jei jie nėra priimančiosios valstybės nacionaliniai subjektai, atleidžiami nuo visų nacionalinių, regioninių ir komunalinių mokesčių ar panašaus pobūdžio privalomųjų mokėjimų už įsigytas ir importuojamas prekes, suteiktas paslaugas ir EUFOR naudojamą infrastruktūrą, jeigu visa tai skirta operacijos tikslams. EUFOR neatleidžiamos nuo mokesčių ar privalomųjų mokėjimų, mokamų už suteiktas paslaugas.
   7.   Priimančioji valstybė leidžia įvežti prekes operacijos tikslams ir atleidžia nuo visų muitų, rinkliavų, kelių mokesčių, mokesčių ir panašaus pobūdžio privalomųjų mokėjimų, išskyrus mokesčius už sandėliavimą, pervežimą ir kitas suteiktas paslaugas.
   6 straipsnis
   Priimančiosios valstybės suteikiamos EUFOR personalo privilegijos ir imunitetai
   1.   EUFOR personalo narių negalima suimti ar sulaikyti.
   2.   EUFOR personalo narių dokumentai, korespondencija ir nuosavybė turi neliečiamybę, išskyrus tuos atvejus, kai taikomos pagal 6 dalį leidžiamos vykdymo priemonės.
   3.   EUFOR personalo nariai bet kuriomis aplinkybėmis turi imunitetą priimančiosios valstybės baudžiamosios jurisdikcijos atžvilgiu.
   EUFOR personalo narių imunitetą baudžiamosios jurisdikcijos atžvilgiu atitinkamais atvejais gali panaikinti siunčiančioji valstybė ar atitinkama ES institucija. Tokį panaikinimą visada būtina aiškiai apibrėžti.
   4.   EUFOR personalo nariai turi imunitetą priimančiosios valstybės civilinės ir administracinės jurisdikcijos atžvilgiu dėl visko, kas jų pasakyta ar parašyta ir dėl visų veiksmų, padarytų atliekant oficialias funkcijas. Jeigu prieš EUFOR personalo narius pradedama civilinė byla priimančiosios valstybės teisme, apie tai nedelsiant pranešama ES pajėgų vadui ir siunčiančiosios valstybės kompetentingai institucijai ar ES institucijai. ES pajėgų vadas ir siunčiančiosios valstybės kompetentinga institucija ar ES institucija prieš teisminio bylos nagrinėjimo pradžią teismui patvirtina, kad atitinkamą veiksmą EUFOR personalo nariai padarė atlikdami savo oficialias funkcijas.
   Jeigu veiksmas buvo padarytas atliekant oficialias funkcijas, teismo procesas nepradedamas ir taikomos 15 straipsnio nuostatos. Jeigu veiksmas buvo padarytas neatliekant oficialių funkcijų, galima tęsti teismo procesą. ES pajėgų vado ir siunčiančiosios valstybės kompetentingos institucijos ar ES institucijos patvirtinimas yra įpareigojantis priimančiosios valstybės jurisdikcijos atžvilgiu; jo negalima užginčyti.
   EUFOR personalo narių pradėtas teismo procesas kliudo jiems remtis imunitetu jurisdikcijos atžvilgiu dėl priešieškinio, tiesiogiai susijusio su pagrindiniu ieškiniu.
   5.   EUFOR personalo nariai nėra įpareigoti duoti liudytojo parodymus.
   6.   EUFOR personalo nariams negalima taikyti jokių vykdymo priemonių, išskyrus tuos atvejus, kai jiems iškeliama su jų oficialiomis funkcijomis nesusijusi civilinė byla. Kai ES pajėgų vadas patvirtina, kad EUFOR personalo narių nuosavybė yra reikalinga jų oficialioms funkcijoms atlikti, ji negali būti konfiskuojama vykdant teismo sprendimą, nuosprendį ar nutartį. Civilinėse bylose netaikomi jokie apribojimai EUFOR personalo narių asmens laisvei ar kitos suvaržymo priemonės.
   7.   Tai, kad EUFOR personalo nariai turi imunitetą priimančiosios valstybės jurisdikcijos atžvilgiu, nereiškia, kad atitinkamos siunčiančiosios valstybės jiems neturi jurisdikcijos.
   8.   EUFOR personalo nariams netaikomos priimančiojoje valstybėje galiojančios socialinės apsaugos nuostatos už paslaugas, kurias jie suteikė EUFOR.
   9.   EUFOR personalo narių tarnybinės pajamos ir atlyginimai, kuriuos jiems moka EUFOR arba siunčiančiosios valstybės, bei pajamos, gaunamos ne priimančiojoje valstybėje, neapmokestinamos priimančiosios valstybės mokesčiais.
   10.   EUFOR personalas moka muitus, mokesčius ir susijusius privalomuosius mokėjimus už asmeniniam naudojimui skirtus daiktus, išskyrus tuos, kuriuos jis jau yra įsigijęs atvykdamas į priimančiosios valstybės teritoriją, ir būtiniausius daiktus. Jis neatleidžiamas nuo mokesčių už asmeniniam naudojimui skirtų daiktų sandėliavimo, pervežimo ir panašias paslaugas.
   EUFOR personalo narių asmeninis bagažas netikrinamas, išskyrus atvejus, kai yra rimtų priežasčių manyti, kad jame yra daiktų arba turto, kurie nėra skirti EUFOR personalo narių asmeninam naudojimui, arba daiktų, kuriuos įvežti ar išvežti draudžiama įstatymu arba kuriuos įvežant ar išvežant atliekamas patikrinimas pagal priimančiosios valstybės karantino taisykles. Toks patikrinimas atliekamas tik dalyvaujant atitinkamam EUFOR personalo nariui arba EUFOR įgaliotajam atstovui.
   7 straipsnis
   Vietoje įdarbintas personalas
   Vietoje įdarbintas personalas naudojasi privilegijomis ir imunitetais tik tiek, kiek tai leidžia priimančioji valstybė. Tačiau priimančioji valstybė naudojasi jurisdikcija to personalo nario atžvilgiu pernelyg nekliudydama vykdyti operacijos funkcijas.
   8 straipsnis
   Baudžiamoji jurisdikcija
   Siunčiančiosios valstybės kompetentingos institucijos turi teisę priimančiosios valstybės teritorijoje pagal atitinkamą siunčiančiosios valstybės teisę viso EUFOR personalo atžvilgiu naudotis baudžiamąja jurisdikcija ir taikyti drausmines priemones, suteiktas pagal siunčiančiosios valstybės teisę.
   9 straipsnis
   Uniforma ir ginklai
   1.   Uniformos nešiojimas reglamentuojamas ES pajėgų vado priimtose taisyklėse.
   2.   EUFOR karinio personalo nariai gali nešiotis ginklus ir amuniciją, jeigu jie yra įgalioti tai daryti pagal jiems duotus nurodymus.
   10 straipsnis
   Priimančiosios valstybės parama ir sutarčių sudarymas
   1.   Priimančioji valstybė sutinka padėti EUFOR surasti tinkamą infrastruktūrą, jei to buvo paprašyta.
   2.   Priimančioji valstybė, kiek jai leidžia galimybės, nemokamai suteikia jai priklausančią infrastruktūrą, jeigu šios infrastruktūros reikia EUFOR administracinės ir operatyvinės veiklos vykdymui. Privatiems juridiniams asmenims priklausančios infrastruktūros atveju priimančioji valstybė įsipareigoja EUFOR sąskaita remti jos paieškos ir galimybės ja naudotis sudarymo pastangas.
   3.   Atsižvelgdama į turimas priemones ir galimybes priimančioji valstybė padeda rengti, įsteigti, vykdyti ir remti operaciją. Priimančiosios valstybės pagalba ir parama operacijai teikiama tokiomis pačiomis sąlygomis, kaip ir priimančiosios valstybės ginkluotosioms pajėgoms teikiama pagalba ir parama.
   4.   Priimančiojoje valstybėje EUFOR sudarytoms sutartims taikytina teisė nustatoma sutartimi.
   5.   Sutartyje galima numatyti, kad 15 straipsnio 3 ir 4 dalyse nurodyta ginčų sprendimo tvarka taikoma ginčams, kylantiems dėl sutarties taikymo.
   6.   Priimančioji valstybė sudaro palankias sąlygas sutarčių, kurias operacijos tikslais EUFOR sudaro su komerciniais subjektais, įgyvendinimui.
   11 straipsnis
   Infrastruktūros keitimas
   1.   EUFOR turi teisę statyti, keisti infrastruktūrą arba daryti kitus jos pakeitimus, jei to prašoma dėl jų operacijų vykdymo.
   2.   Priimančioji valstybė nereikalauja iš EUFOR jokios kompensacijos už tokias statybas ar keitimus.
   12 straipsnis
   EUFOR personalo narių mirties atvejai
   1.   ES pajėgų vadas turi teisę pasirūpinti visais reikalingais formalumais dėl EUFOR personalo nario palaikų ir asmeninės velionio nuosavybės pargabenimo į tėvynę bei tai sutvarkyti.
   2.   EUFOR nario mirties atveju autopsija atliekama tik gavus atitinkamos valstybės sutikimą arba dalyvaujant EUFOR ir (arba) atitinkamos valstybės atstovui.
   3.   Priimančioji valstybė ir EUFOR visapusiškai bendradarbiauja siekdamos kuo anksčiau pargabenti EUFOR personalo nario palaikus į tėvynę.
   13 straipsnis
   EUFOR saugumas ir karo policija
   1.   Priimančioji valstybė imasi visų tinkamų priemonių, kad užtikrintų EUFOR ir EUFOR personalo saugumą ir apsaugą.
   2.   EUFOR įgaliotos imtis reikiamų priemonių, kad apsaugotų savo infrastruktūrą, įskaitant mokymui skirtą infrastruktūrą, nuo užpuolimo ar įsibrovimo iš išorės.
   3.   Tvarkos palaikymui EUFOR infrastruktūroje ES pajėgų vadas gali įsteigti karo policijos padalinį.
   4.   Karo policijos padalinys, konsultuodamasis ir bendradarbiaudamas su priimančiosios valstybės karo policija arba policija, gali veikti ir už infrastruktūros ribų, kad būtų užtikrintas tvarkos ir EUFOR personalo drausmės palaikymas.
   14 straipsnis
   Ryšiai
   1.   EUFOR gali įrengti ir naudotis radijo dažnių siuntimo ir priėmimo stotimis bei palydovinėmis sistemomis. Siekdamos išvengti konfliktų dėl atitinkamų dažnių naudojimo, jos bendradarbiauja su priimančiosios valstybės kompetentingomis institucijomis. Priimančioji valstybė suteikia nemokamą prieigą prie dažnių spektro.
   2.   EUFOR operacijos tikslais turi teisę be jokių apribojimų naudotis radijo (įskaitant palydovinį, mobilųjį ir portatyvinį radiją), telefono, telegrafo ir faksimiliniu ryšiu bei kitomis priemonėmis, taip pat teisę sumontuoti įrangą, būtiną tokių ryšių palaikymui EUFOR infrastruktūroje arba tarp EUFOR infrastruktūrų, įskaitant kabelių ir antžeminių linijų tiesimą.
   3.   Joms priklausančioje infrastruktūroje EUFOR turi teisę pasirūpinti būtinomis priemonėmis dėl pašto, adresuoto EUFOR ir (arba) EUFOR personalui ir kurį siunčia EUFOR ir (arba) EUFOR personalas, perdavimo, bendradarbiaujant su priimančiosios valstybės kompetentingomis institucijomis, jei ES pajėgų vadas mano, kad tai būtina.
   15 straipsnis
   Ieškiniai mirties, sužalojimo, patirtos žalos ar praradimo atveju
   1.   EUFOR ir EUFOR personalas neatsako už žalą civilių gyventojų arba valdžios turtui, arba už tokio turto praradimą, jei tai buvo neišvengiama dėl operatyvinės veiklos arba jei tai atsitiko dėl veiklos, susijusios su visuomenės neramumais ar EUFOR apsauga.
   2.   Siekiant taikiai išspręsti ginčą, ieškiniai dėl žalos civilių gyventojų arba valdžios turtui, arba dėl tokio turto praradimo, kurie nepatenka į 1 dalies taikymo sritį, taip pat ieškiniai asmenų mirties arba sužalojimo atveju, arba dėl žalos EUFOR turtui arba dėl tokio turto praradimo, persiunčiami EUFOR per priimančiosios valstybės kompetentingas institucijas, jei tai yra priimančiosios valstybės fizinių ar juridinių asmenų iškelti ieškiniai, arba priimančiosios valstybės kompetentingoms institucijoms, jei tai yra ieškiniai, kuriuos iškėlė EUFOR.
   3.   Nepavykus ginčo išspręsti taikiai, ieškinys perduodamas ieškinių nagrinėjimo komisijai, kurią vienodu pagrindu sudaro EUFOR ir priimančiosios valstybės atstovai. Ginčas išsprendžiamas bendru susitarimu.
   4.   Tuo atveju, jei ieškinių nagrinėjimo komisija ginčo negali išspręsti:

               a)

               ginčą dėl ieškinių iki ne daugiau kaip 40 000 EUR diplomatinėmis priemonėmis sprendžia priimančioji valstybė ir ES atstovai;

               b)

               ginčas dėl ieškinių, viršijančių a punkte nurodytą sumą, perduodamas arbitražui, kurio sprendimai yra privalomi.

         5.   Arbitražą sudaro trys arbitrai, kurių vieną skiria priimančioji valstybė narė, antrą – EUFOR, o trečią – bendrai priimančioji valstybė ir EUFOR. Tais atvejais, kai viena iš Šalių nepaskiria arbitro per dviejų mėnesių laikotarpį, arba kai priimančioji valstybė ir EUFOR negali susitarti dėl trečiojo arbitro paskyrimo, tą arbitrą skiria Europos Bendrijų Teisingumo Teismo pirmininkas.
   6.   EUFOR ir priimančiosios valstybės administracinės institucijos sudaro administracinį susitarimą siekdamos nustatyti ieškinių nagrinėjimo komisijos ir arbitražo įgaliojimus, šiose institucijose taikytiną tvarką ir ieškinių padavimo sąlygas.
   16 straipsnis
   Ryšių palaikymas ir ginčai
   1.   Visus klausimus, kylančius dėl šio Susitarimo taikymo, bendrai svarsto EUFOR atstovai ir priimančiosios valstybės kompetentingos institucijos.
   2.   Nepavykus iš anksto susitarti, ginčus dėl šio Susitarimo aiškinimo ar taikymo vien tik diplomatinėmis priemonėmis tarpusavyje sprendžia priimančioji valstybė ir ES atstovai.
   17 straipsnis
   Kitos nuostatos
   1.   Šiame Susitarime darant nuorodą į EUFOR ir EUFOR personalo privilegijas, imunitetus ir teises, priimančiosios valstybės Vyriausybė yra atsakinga už jų įgyvendinimą ir vykdymą atitinkamų priimančiosios valstybės vietos valdžios institucijų vardu.
   2.   Nė viena šio Susitarimo nuostata nesiekiama arba negali būti aiškinama kaip leidžianti nukrypti nuo teisių, kurios gali būti suteiktos ES valstybei narei arba bet kuriai kitai valstybei, prisidedančiai prie EUFOR pagal kitus susitarimus.
   18 straipsnis
   Įgyvendinimo susitarimai
   Taikant šį Susitarimą, operatyvinius, administracinius ir techninius klausimus galima reglamentuoti atskirais susitarimais, sudarytinais tarp ES pajėgų vado ir priimančiosios valstybės administracinės valdžios institucijų.
   19 straipsnis
   Įsigaliojimas ir nutraukimas
   1.   Šis Susitarimas įsigalioja jo pasirašymo dieną ir galioja iki paskutiniojo EUFOR dalinio arba paskutiniųjų EUFOR personalo narių išvykimo, apie kurį praneša EUFOR.
   2.   Nepaisant 1 dalies, laikoma, kad 4 straipsnio 7 dalyje, 5 straipsnio 1–3, 6 ir 7 dalyse, 6 straipsnio 1, 3, 4, 6 ir 8–10 dalyse, 10 straipsnio 2 dalyje, 11 straipsnyje, 13 straipsnio 1 ir 2 dalyse ir 15 straipsnyje išdėstytos nuostatos taikomos nuo pirmųjų EUFOR personalo narių dislokavimo datos, jeigu pastaroji data yra ankstesnė už šio Susitarimo įsigaliojimo datą.
   3.   Šis Susitarimas gali būti keičiamas rašytiniu Šalių susitarimu.
   4.   Šio Susitarimo nutraukimas neturi įtakos teisėms ar pareigoms, atsirandantiems vykdant šį Susitarimą iki tokio nutraukimo.

      Priimta Bangyje 2008 m. balandžio 16 d. keturiais originaliais egzemplioriais prancūzų kalba.

            Europos Sąjungos vardu

            Centrinės Afrikos Respublikos vardu


title: 2009/121/EB: 2008 m. gruodžio 18 d. Tarybos sprendimas, kuriuo atmetamas Komisijos pasiūlymas dėl Tarybos reglamento, įgyvendinančio Europos Parlamento ir Tarybos reglamentą (EB) Nr. 853/2004 dėl antimikrobinių medžiagų naudojimo naminių paukščių skerdenų paviršiaus užtaršai pašalinti (Tekstas svarbus EEE)

text:
13.2.2009

               LT

               Europos Sąjungos oficialusis leidinys

               L 42/13

      TARYBOS SPRENDIMAS

   2008 m. gruodžio 18 d.
   kuriuo atmetamas Komisijos pasiūlymas dėl Tarybos reglamento, įgyvendinančio Europos Parlamento ir Tarybos reglamentą (EB) Nr. 853/2004 dėl antimikrobinių medžiagų naudojimo naminių paukščių skerdenų paviršiaus užtaršai pašalinti
   (Tekstas svarbus EEE)
   (2009/121/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 202 straipsnį,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 853/2004, nustatantį konkrečius gyvūninės kilmės maisto produktų higienos reikalavimus (1), ypač į jo 3 straipsnio 2 dalį,
   atsižvelgdama į Komisijos pasiūlymą dėl Tarybos reglamento, įgyvendinančio Reglamentą (EB) Nr. 853/2004, dėl antimikrobinių medžiagų naudojimo naminių paukščių skerdenų paviršiaus užtaršai pašalinti,
   atsižvelgdama į 1999 m. birželio 28 d. Tarybos sprendimą 1999/468/EB, nustatantį Komisijos naudojimosi jai suteiktais įgyvendinimo įgaliojimais tvarką (2), ypač į jo 5 straipsnį,
   kadangi:

               (1)

               Reglamente (EB) Nr. 853/2004 maisto tvarkymo subjektams nustatytos konkrečios gyvūninės kilmės maisto produktų higienos taisyklės. Jame nustatyta, kad gyvūninės kilmės produktų paviršiaus užtaršai pašalinti maisto tvarkymo subjektai neturi naudoti jokios kitos medžiagos, išskyrus vandenį, jei tokios medžiagos naudojimas nebuvo patvirtintas tame reglamente nustatyta tvarka.

               (2)

               Įgyvendinant Bendrijos politiką, turėtų būti užtikrinta aukšto lygio žmonių sveikatos apsauga. Bendrijos patvirtintos maisto ir pašarų reguliavimo priemonės turi būti grindžiamos tinkamu galimo pavojaus žmogaus bei gyvūnų sveikatai įvertinimu ir, atsižvelgiant į egzistuojančius mokslinius įrodymus, jos turi išlaikyti arba, jeigu tai moksliškai pagrįsta, padidinti Bendrijoje užtikrinamą žmonių bei gyvūnų sveikatos apsaugos lygį. Vienas iš Bendrijos prioritetų yra tai, kad visose maisto gamybos grandinės dalyse būtų laikomasi aukštų higienos reikalavimų ir būtų vengiama arba draudžiama naudoti medžiagas, kuriomis būtų galima užmaskuoti prastą higienos praktiką.

               (3)

               Be to, įgyvendinant Bendrijos politiką, aukšto lygio aplinkos apsauga turėtų būti užtikrinama ir pačiais aplinkos apsaugos politikos teisės aktais, ir integruojant aplinkos apsaugos politikos reikalavimus nustatant bei įgyvendinant Bendrijos politiką ir veiklą kitose srityse.

               (4)

               Komisijos pasiūlyme pabrėžiama, kad įvairios antimikrobinės medžiagos, pavyzdžiui, chloro dioksidas, rūgštinis natrio chloritas, trinatrio fosfatas arba peroksirūgštys, kurie naudojami naminių paukščių skerdenų paviršiaus užtaršai pašalinti, gali kelti pavojų vandens aplinkai, nuotekų sistemų srityje dirbančių darbuotojų sveikatai ir kanalizacijos sistemų ir (arba) nuotekų valymo įrenginių eksploatavimui bei veikimui. Dėl antimikrobinių medžiagų, kurių sudėtyje yra chloro, naudojimo taip pat gali susidaryti chlororganiniai junginiai, kurių daugelis yra patvarūs, turi bioakumuliacinių savybių arba yra kancerogenai. Fosforo junginiai taip pat yra viena iš Europos regioninių jūrų eutrofikacijos, dėl kurios vyksta intensyvus dumblėjimas ir atsiranda kitas nepageidaujamas poveikis vandens aplinkai, priežasčių.

               (5)

               1998 m. spalio 30 d. Veterinarinių priemonių, susijusių su visuomenės sveikata, mokslinis komitetas paskelbė ataskaitą dėl naminių paukščių skerdenų antimikrobinio apdorojimo privalumų ir trūkumų ir rekomendavo, kad prieš leidžiant naudoti bet kokius nukenksminimo mišinius arba nukenksminimo būdus, jie turėtų būti visapusiškai įvertinti.

               (6)

               2005 m. gruodžio 14–15 d. Europos maisto saugos tarnyba (EMST) priėmė mokslinę nuomonę dėl peroksirūgščių, naudojamų kaip antimikrobinė medžiaga naminių paukščių skerdenoms, veiksmingumo įvertinimo. Ji padarė išvadą, kad peroksirūgščių veiksmingumą sunku įvertinti, nes pateikti tyrimų eigos aprašymai ne visada buvo aiškūs ir, net jei jie buvo aiškūs, jų nebūtų pakakę įrodyti peroksirūgščių veiksmingumą komercinėmis sąlygomis.

               (7)

               2008 m. kovo 6 d. EMST priėmė mokslinę nuomonę dėl chloro dioksido, rūgštinio natrio chlorito, trinatrio fosfato ir peroksirūgščių galimo poveikio antimikrobinio atsparumo atsiradimui įvertinimo. Remdamasi šiomis išvadomis, EMST paragino vykdyti tolesnius mokslinius tyrimus dėl šių rūšių medžiagų sukeliamo įgytojo sumažinto jautrumo atsiradimo tikimybės ir galimybės, kad pasireikš atsparumas antibiotikams ir kitiems antimikrobiniams preparatams, taikomiems terapiniais tikslais.

               (8)

               2008 m. kovo 18 d. ir 2008 m. balandžio 2 d. Pavojų sveikatai ir aplinkai mokslinis komitetas (SCHER) bei Naujos ir naujai nustatytos rizikos sveikatai mokslinis komitetas (SCENIHR) priėmė bendrą mokslinę nuomonę dėl keturių medžiagų, naudojamų naminių paukščių skerdenų paviršiaus mikrobinei užtaršai pašalinti, poveikio aplinkai ir įtakos antimikrobiniam atsparumui. Komitetai pareiškė, kad šiuo metu neturima pakankamai žinių apie potencialų neigiamą įvairių biocidų naudojimo poveikį, ir padarė išvadą, kad nėra pakankamai informacijos išsamiems kiekybiniams vertinimams parengti. Iškilo aplinkosaugos klausimai dėl galimybės, kad išplis arba dėl atrankos poveikio atsiras dar atsparesnės atmainos, ir dėl galimų tokių medžiagų likučių naminių paukščių skerdenose.

               (9)

               Atsižvelgiant į turimą mokslinę informaciją, negalima atmesti galimybės, kad patvirtinus tas medžiagas padidės antimikrobinis atsparumas.

               (10)

               Antimikrobinio atsparumo atsiradimas taip pat yra vienas iš svarbiausių tarptautinėms organizacijoms, veikiančioms žmonių medicinos srityje, nuolat rūpimų klausimų. Komisija ėmėsi įvairių svarbių teisėkūros iniciatyvų, kuriomis siekiama sumažinti antimikrobinį atsparumą, siejamą su pašarais, veterinariniu gyvūnų gydymu ir maistu.

               (11)

               Panašiai 2008 m. birželio 9–10 d. posėdyje Taryba priėmė Tarybos išvadas dėl antimikrobinio atsparumo, pabrėždama, kad antimikrobinis atsparumas tebėra didėjanti sveikatos problema Europoje ir pasaulyje.

               (12)

               2008 m. birželio 19 d. rezoliucijoje, remdamasis pirmiau išdėstytais motyvais, Europos Parlamentas pareiškė nepritarimą Komisijos pasiūlymui ir paragino Tarybą jį atmesti.

               (13)

               Dėl to, kad trūksta mokslinių duomenų apie pavojus, susijusius su šių medžiagų naudojimu, reikia taikyti atsargumo principą, kaip numatyta 2002 m. sausio 28 d. Europos Parlamento ir Tarybos reglamento (EB) Nr. 178/2002, nustatančio maistui skirtų teisės aktų bendruosius principus ir reikalavimus, įsteigiančio Europos maisto saugos tarnybą ir nustatančio su maisto saugos klausimais susijusias procedūras (3), 7 straipsnyje. Vadovaujantis šiuo principu, ypatingomis aplinkybėmis, kai, įvertinus turimą informaciją, yra nustatoma kenksmingo poveikio sveikatai galimybė, tačiau mokslas abejoja, laukiant tolesnės išsamesniam rizikos įvertinimui reikalingos mokslinės informacijos, gali būti priimtos laikinosios rizikos valdymo priemonės, užtikrinančios Bendrijos pasirinktą aukštą sveikatos apsaugos lygį.

               (14)

               Dėl šių priežasčių turėtų būti skatinama, kad maisto tvarkymo subjektai kauptų duomenis ir kad duomenys būtų kaupiami vykdant mokslinių tyrimų programas, siekiant, kad būtų galima visapusiškai įvertinti ir šių medžiagų veiksmingumą, ir antimikrobinio atsparumo atsiradimą bei galimą poveikį aplinkai. Šiuo tikslu EMST paskelbė maisto priedų ir į maistą dedamų maistinių medžiagų specialistų grupės (AFC) ir biologinės rizikos specialistų grupės (BIOHAZ) parengtą rekomendacinį dokumentą (4) dėl duomenų, kuriais remiantis vertinamas medžiagų, naudojamų gyvūninės kilmės produktų paviršiaus mikrobinei užtaršai pašalinti saugumas ir veiksmingumas pateikimo. Taryba laikosi nuomonės, kad, kol tokie duomenys kaupiami ir bus įvertinti, būtina sulaukti tokio įvertinimo rezultatų ir šiuo metu atmesti Komisijos pasiūlymą,

         NUSPRENDĖ:
   1 straipsnis
   Komisijos pasiūlymas dėl Tarybos reglamento, įgyvendinančio Europos Parlamento ir Tarybos reglamentą (EB) Nr. 853/2004, dėl antimikrobinių medžiagų naudojimo naminių paukščių skerdenų paviršiaus užtaršai pašalinti, yra atmetamas.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2008 m. gruodžio 18 d.

            Tarybos vardu

            Pirmininkas

         M. BARNIER

      (1)  OL L 139, 2004 4 30, p. 55.

      (2)  OL L 184, 1999 7 17, p. 23.

      (3)  OL L 31, 2002 2 1, p. 1.

      (4)  EMST leidinys (2006 m.) 3888, p. 1.


title: 2010/557/ES: 2010 m. gegužės 5 d. Europos Parlamento sprendimas dėl Europos policijos koledžo 2008 finansinių metų sąskaitų uždarymo

text:
25.9.2010

               LT

               Europos Sąjungos oficialusis leidinys

               L 252/240

         EUROPOS PARLAMENTO SPRENDIMAS
   2010 m. gegužės 5 d.
   dėl Europos policijos koledžo 2008 finansinių metų sąskaitų uždarymo
   (2010/557/ES)
   EUROPOS PARLAMENTAS,
   atsižvelgdamas į Europos policijos koledžo 2008 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos policijos koledžo 2008 finansinių metų metinių finansinių ataskaitų su Koledžo atsakymais (1),
   atsižvelgdamas į Tarybos 2010 m. vasario 16 d. rekomendaciją (5827/2010 – C7-0061/2010),
   atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 2005 m. rugsėjo 20 d. Tarybos sprendimą 2005/681/TVR, įsteigiantį Europos policijos koledžą (CEPOL) (3), ypač į jo 16 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 185 straipsnyje (4), ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A7-0075/2010),

               1.

               atideda Europos policijos koledžo 2008 finansinių metų sąskaitų uždarymą;

               2.

               paveda Pirmininkui perduoti šį sprendimą Europos policijos koledžo direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 304, 2009 12 15, p. 124.

      (2)  OL L 248, 2002 9 16, p. 1.

      (3)  OL L 256, 2005 10 1, p. 63.

      (4)  OL L 357, 2002 12 31, p. 72.


title: 2002 m. birželio 24 d. Tarybos Sprendimas dėl Reino apsaugos nuo cheminės taršos konvencijos IV priedo papildymo dėl gyvsidabrio, susidarančio pramonės sektoriuose, išskyrus chloro šarminės elektrolizės pramonę

text:
Svarbus teisinis pranešimas

|

31988D0382

Oficialusis leidinys L 183 , 14/07/1988 p. 0030 - 0033 specialusis leidimas suomių kalba: skyrius 11 tomas 14 p. 0094  specialusis leidimas švedų kalba: skyrius 11 tomas 14 p. 0094

		Tarybos Sprendimas2002 m. birželio 24 d.dėl Reino apsaugos nuo cheminės taršos konvencijos IV priedo papildymo dėl gyvsidabrio, susidarančio pramonės sektoriuose, išskyrus chloro šarminės elektrolizės pramonę(88/382/EEB)EUROPOS BENDRIJŲ TARYBA,atsižvelgdama į Europos bendrijos steigimo sutartį ir ypač į jos 130S straipsnį,atsižvelgdama į Komisijos pasiūlymą,atsižvelgdama į Europos Parlamento nuomonę [1],atsižvelgdama į Europos ekonomikos ir socialinių reikalų komiteto nuomonę [2],kadangi Bendrija sprendimu 77/586/EEB [3] sudarė Reino apsaugos nuo cheminės taršos konvenciją (toliau — Cheminė konvencija) ir Susitarimo papildomą susitarimą, pasirašytą Berne, 1963 m. balandžio 29 d. dėl Reino apsaugos nuo taršos tarptautinės komisijos (toliau — Tarptautinė komisija);kadangi pagal Konvencijos 5 straipsnį tarptautinė komisija Cheminės konvencijos IV priedo pakeitimais siūlo apriboti tam tikrų medžiagų išleidimo į Reino baseino paviršinį vandenį ribines vertes; kadangi pagal Cheminės konvencijos 14 straipsnį, kad šie pakeitimai įsigaliotų, būtina Konvencijos Susitariančiosioms Šalims juos priimti vieningai;kadangi Tarptautinė komisija pasiūlyme, skirtame papildyti Cheminės konvencijos IV priedą, nustatė pramonės sektorių, išskyrus chloro šarminės elektrolizės pramonę, gyvsidabrio teršalų išleidimo ribines vertes;kadangi Direktyva 84/156/EEB [4] nustato pramonės sektorių, išskyrus chloro šarminės elektrolizės pramonę, gyvsidabrio teršalų išleidimo į Bendrijos akvatoriją ribines vertes; kadangi šios ribinės vertės yra identiškos Tarptautinės komisijos pasiūlyme nustatytoms ribinėms vertėms;kadangi tos Direktyvos 4 straipsnis reikalauja, kad valstybės narės parengtų konkrečias programas dėl gyvsidabrio teršalų išleidimo iš grupinių šaltinių, kurie nėra pramonės įmonės, sumažinimo; kadangi tokių nuostatų nėra Tarptautinės komisijos pasiūlyme;kadangi pageidautina, kad Bendrija, kaip Konvencijos Susitariančioji Šalis, priimtų pirmiau minėtą pasiūlymą,NUSPRENDĖ:1 straipsnisŠiuo sprendimu Europos ekonominės bendrijos vardu priimamas Tarptautinės komisijos pasiūlymas dėl Reino apsaugos nuo taršos, kuriuo siekiama papildyti Reino apsaugos nuo cheminės taršos konvencijos IV priedą dėl pramonės sektorių, išskyrus chloro šarminės elektrolizės pramonę, gyvsidabrio teršalų.Pasiūlymo tekstas pridedamas prie šio sprendimo.2 straipsnisŠis sprendimas taikomas nepažeidžiant kitų Bendrijos taisyklių konkrečių nuostatų, ypač Direktyvos 84/156/EEB 4 straipsnio.3 straipsnisApie 1 straipsnyje nurodytą pasiūlymą vadovaujantis Cheminės konvencijoje nustatyta tvarka Tarybos pirmininkas praneša Šveicarijos Konfederacijos vyriausybei.Priimta Liuksemburge, 1988 m. birželio 24 d.Tarybos varduPirmininkasM. Bangemann[1] Nuomonė pateikta 1998 m. birželio 15 d. (dar nepaskelbta Oficialiajame leidinyje).[2] OL C 105, 1987 4 21, p. 17.[3] OL C 240, 1977 9 19, p. 35.[4] OL L 74, 1984 3 17, p. 49.--------------------------------------------------Tarptautinės komisijos pasiūlymas dėl Reino apsaugos nuo taršos, skirtas papildyti Reino apsaugos nuo cheminės taršos konvencijos IV priedą, pasirašytą Bonoje, 1976 m. gruodžio 3 d.REINO APSAUGOS NUO TARŠOS TARPTAUTINĖ KOMISIJA,atsižvelgdama į Reino apsaugos nuo cheminės taršos konvenciją pasirašytą Bonoje, 1976 m. gruodžio 3 d.,ypač atsižvelgdama į jos 3, 4, 5 ir 14 straipsnius,atsižvelgdama į Badene (Šveicarija), 1979 m. birželio 28 d. pateiktą pasiūlymą, skirtą papildyti minėtos Konvencijos IV priedą dėl chloro šarminės elektrolizės pramonės įmonių gyvsidabrio teršalų išleidimo ribinių verčių,KONVENCIJOS SUSITARIANČIOSIOMS ŠALIMS SIŪLO,1976 m. gruodžio 3 d. Konvencijos IV priedą dėl gyvsidabrio papildyti taip:Medžiaga ar medžiagų grupės | Kilmė | Ribinė vertė, išreikšta didžiausia medžiagos koncentracija | Ribinė vertė, išreikšta didžiausiu medžiagos kiekiu | Esamų nuotekų galutinis terminas | Pastabos |1 | 2 | 3 | 4 | 5 | 6 |Gyvsidabris | 1.Chemijos pramonė, naudojanti gyvsidabrio katalizatorius: | | | | ,,, |1.1.gaminant vinilo chloridą | 0,05 mg/l gyvsidabrio nuotėkų | 0,1 g/t nuo vinilo chlorido gamybos pajėgumų | 1989 m. liepos 1 d. | |Esamoms nuotekoms, taikoma laikina 0,1 mg/l gyvsidabrio ribinė vertė | Esamoms nuotekoms, taikoma 0,2 g/t nuo vinilo chlorido gamybos pajėgumų | 1986 m. liepos 1 d. | |1.2.kitų produktų gamyba | 0,05 mg/l gyvsidabrio nuotėkų | 5 g/kg apdoroto gyvsidabrio | 1989 m. liepos 1 d. | ,,, |Esamoms nuotekoms taikoma laikina 0,1 mg/l gyvsidabrio ribinė vertė | Esamoms nuotekoms taikoma laikina 10 g/kg nuo apdoroto gyvsidabrio ribinė vertė | 1986 m. liepos 1 d. | |2.Gyvsidabrio katalizatorių, naudojamų gaminant vinilo chloridą, gamyba | 0,05 mg/l gyvsidabrio nuotėkų | 0,7 g/kg apdoroto gyvsidabrio | 1989 m. liepos 1 d. | |Esamoms nuotekoms taikoma laikina 0,1 mg/l nuo gyvsidabrio ribinė vertė | Esamoms nuotekoms taikoma laikina 10 g/kg nuo apdoroto gyvsidabrio ribinė vertė | 1986 m. liepos 1 d. | |3.Organinių ir neorganinių gyvsidabrio junginių gamyba(išskyrus produktams, minimiems 2 punkte) | 0,05 mg/l gyvsidabrio nuotėkų | Esamoms nuotekoms taikoma laikina 0,05 g/kg nuo apdoroto gyvsidabrio ribinė vertė | 1989 m. liepos 1 d. | |Esamoms nuotekoms taikoma laikina 0,1 mg/l gyvsidabrio ribinė vertė | Esamoms nuotekoms taikoma laikina 0,1 g/kg nuo apdoroto gyvsidabrio ribinė vertė | 1986 m. liepos 1 d. | |4.Pagrindinių baterijų, turinčių gyvsidabrio, gamyba | 0,05 mg/l gyvsidabrio nuotėkų | 0,03 g/kg nuo apdoroto gyvsidabrio ribinė vertė | 1989 m. liepos 1 d. | ,,, |Esamoms nuotekoms taikoma laikina 0,1 mg/l gyvsidabrio ribinė vertė | Esamoms nuotekoms, taikoma laikina 0,05 g/kg nuo apdoroto gyvsidabrio ribinė vertė | 1986 m. liepos 1 d. | |5.Spalvotųjų metalų pramonė | | | | ,,,, |5.1Gyvsidabrio perdirbimo įmonės | 0,05 mg/l gyvsidabrio nuotėkų | | 1989 m. liepos 1 d. | |Esamoms nuotekoms, taikoma laikina 0,1 mg/l gyvsidabrio ribinė vertė | | 1986 m. liepos 1 d. | |5.2Spalvotųjų metalų gavyba ir gryninimas | 0,05 mg/l gyvsidabrio nuotėkų | | 1989 m. liepos 1 d. | |Esamoms nuotekoms, taikoma laikina 0,1 mg/l gyvsidabrio ribinė vertė | | 1986 m. liepos 1 d. | |6.Gyvsidabrio turinčių nuodingų atliekų valymo įmonės. | 0,05 mg/l gyvsidabrio nuotėkų | | 1989 m. liepos 1 d. | ,,, |Esamoms nuotekoms, taikoma laikina gyvsidabrio 0,1 mg/l ribinė vertė | | 1986 m. liepos 1 d. | |Jeigu būtina, Tarptautinė komisija kitoms pramonės šakoms, pavyzdžiui popieriaus, plieno ir akmens anglimi kūrenamoms jėgainėms, ribines vertes pasiūlys vėliau. Tuo tarpu vyriausybės nustatys gyvsidabrio teršalų išleidimo standartus savarankiškai pagal Konvencijos 3 ir 4 straipsnius. Šie standartai turi būti suderinti su patikimiausiomis techninėmis priemonėmis ir turi būti ne mažiau griežti nei artimiausia lyginamoji vertė nurodyta IV priede.Pagal Konvencijos 14 ir 19 straipsnius, šios nuostatos įsigalios po to, kai jas vieningai priims Konvencijos Susitariančiosios Šalys.Susitariančiosios Šalys praneš apie jų priėmimą Šveicarijos Konfederacijos vyriausybei, kuri patvirtins apie pranešimo gavimą.--------------------------------------------------


title: 2002 m. sausio 22 d. Tarybos sprendimas dėl 2001 m. gruodžio 3 d. Briuselyje parafuoto Europos bendrijos ir Laoso Liaudies Demokratinės Respublikos susitarimo dėl prekybos tekstilės gaminiais pasirašymo ir laikino taikymo

text:
Svarbus teisinis pranešimas

|

32003D0046

Oficialusis leidinys L 016 , 22/01/2003 p. 0023 - 0057

		Tarybos sprendimas2002 m. sausio 22 d.dėl 2001 m. gruodžio 3 d. Briuselyje parafuoto Europos bendrijos ir Laoso Liaudies Demokratinės Respublikos susitarimo dėl prekybos tekstilės gaminiais pasirašymo ir laikino taikymo(2003/46/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 113 straipsnį, siejant su 300 straipsnio 2 dalies pirmosios pastraipos pirmuoju sakiniu,atsižvelgdama į Komisijos pasiūlymą [1],kadangi:(1) Komisija Bendrijos vardu vykdė derybas su Laoso Liaudies Demokratine Respublika dėl Susitarimo dėl prekybos tekstilės gaminiais.(2) Susitarimas buvo parafuotas 2001 m. gruodžio 3 d.(3) Atsižvelgiant į galimybę susitarimą sudaryti vėliau, jis turėtų būti pasirašytas Bendrijos vardu.(4) Tikslinga laikinai taikyti šį susitarimą nuo 2002 m. sausio 1 d., kol bus užbaigtos abipusės procedūros, reikalingos oficialiam susitarimo sudarymui,PRIĖMĖ ŠĮ SPRENDIMĄ:1 straipsnisBendrijos vardu patvirtinamas Europos bendrijos ir Laoso Liaudies Demokratinės Respublikos susitarimo dėl prekybos tekstilės gaminiais pasirašymas, galiojantis tik priėmus Tarybos sprendimą dėl minėtojo susitarimo sudarymo.Susitarimo tekstas pridedamas prie šio sprendimo.2 straipsnisTarybos pirmininkas įgaliojamas paskirti asmenį, turintį teisę pasirašyti susitarimą Bendrijos vardu, kuris galioja tik sudarius minėtąjį susitarimą.3 straipsnisRemiantis abipusiškumu, susitarimas laikinai taikomas nuo 2002 m. sausio 1 d., kol bus užbaigtos visos procedūros, reikalingos susitarimo sudarymui.Priimta Briuselyje, 2002 m. sausio 22 d.Tarybos varduPirmininkasR. De Rato y Figaredo[1] 2000 m. gruodžio 21 d. pateiktas pasiūlymas (dar nepaskelbtas Oficialiajame leidinyje).--------------------------------------------------


title: Audito Rūmų nario Jano Kinšto skyrimas 2010 m. kovo 25 d. Europos Parlamento sprendimas dėl siūlomos Jano Kinšto kandidatūros į Audito Rūmų narius (C7-0015/2010 – 2010/0803(NLE))

text:
7.1.2011

               LT

               Europos Sąjungos oficialusis leidinys

               CE 4/70

         2010 m. kovo 25 d., ketvirtadienisAudito Rūmų nario Jano Kinšto skyrimas
   P7_TA(2010)0082
   2010 m. kovo 25 d. Europos Parlamento sprendimas dėl siūlomos Jano Kinšto kandidatūros į Audito Rūmų narius (C7-0015/2010 – 2010/0803(NLE))
   2011/C 4 E/21
   (Konsultavimasis)

      Europos Parlamentas,
   atsižvelgdamas į Sutarties dėl ES veikimo 286 straipsnio 2 dalį, pagal kurią Taryba kreipėsi į Parlamentą dėl konsultacijos (C7–0015/2010),
   atsižvelgdamas į tai, kad 2010 m. kovo 16 d. posėdyje Biudžeto kontrolės komitetas išklausė Tarybos siūlomą kandidatą į Audito Rūmų narius,
   atsižvelgdamas į Darbo tvarkos taisyklių 108 straipsnį,
   atsižvelgdamas į Biudžeto kontrolės komiteto pranešimą (A7–0044/2010),

               A.

               kadangi Jan Kinšt atitinka Sutarties dėl ES veikimo 286 straipsnio 1 dalyje nustatytas sąlygas,

               1.

               teikia teigiamą nuomonę dėl pasiūlymo skirti Janą Kinštą Audito Rūmų nariu;

               2.

               paveda pirmininkui perduoti šį sprendimą Tarybai ir susipažinti – Audito Rūmams bei kitoms Europos Sąjungos institucijoms ir valstybių narių audito institucijoms.


title: 2000 m. rugsėjo 6 d. Komisijos sprendimas dėl kriterijų vertinant nacionalinius planus pagal Tarybos direktyvos 1999/13/EB 6 straipsnį (pranešta dokumentu Nr. C(2000) 2473)

text:
Svarbus teisinis pranešimas

|

32000D0541

Oficialusis leidinys L 230 , 12/09/2000 p. 0016 - 0019

		Komisijos Sprendimas2000 m. rugsėjo 6 d.dėl kriterijų vertinant nacionalinius planus pagal Tarybos direktyvos 1999/13/EB 6 straipsnį(pranešta dokumentu Nr. C(2000) 2473)(2000/541/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1999 m. kovo 11 d. Tarybos direktyvą 1999/13/EB dėl tam tikrų veiklos rūšių ir tam tikrų įrenginių lakiųjų organinių junginių, susidarančių naudojant organinius tirpiklius, emisijų apribojimo [1], ypač į jos 6 straipsnio 5 dalį,kadangi:(1) Valstybės narės gali apibrėžti ir įgyvendinti nacionalinius planus mažinti emisijas iš tam tikrų veiklos rūšių ir įrenginių, kuriems taikoma direktyva.(2) Nacionalinių planų kriterijai yra svarbūs siekiant užtikrinti, kad nacionalinių planų rezultatas būtų emisijų sumažinimas, atitinkantis tą, kuris pasiekiamas taikant emisijos ribines vertes.(3) Remdamasi šiais kriterijais, Komisija turi nuspręsti, ar valstybės narės pateiktus nacionalinius planus reikia laikyti pakankamais ar nepakankamais.(4) Komisija apie kriterijus praneš Patariamam komitetui, įkurtam direktyvos 13 straipsniu,NUSPRENDĖ:Vienintelis straipsnisNacionaliniams planams vertinti pagal Direktyvos 1999/13/EB 6 straipsnį taikomi šios direktyvos priede nustatyti kriterijai.Priimta Briuselyje, 2000 m. rugsėjo 6 d.Komisijos varduMargot WallströmKomisijos narė[1] OL L 85, 1999 3 29, p. 1.--------------------------------------------------PRIEDASNacionalinių planų vertinimo pagal Direktyvos 1999/13/EB 6 straipsnį kriterijaiA. KRITERIJAI, PARODANTYS, KAD VALSTYBĖ NARĖ TURI IŠSAMIŲ ŽINIŲ APIE DABARTINES EMISIJAS1. Nacionalinis planas turi parodyti, kad valstybė narė turi išsamių žinių apie dabartines emisijas.Minimalūs priimtini įrodymaiValstybė narė turi pateikti raštišką pareiškimą, kuris: įvardiją veiklos rūšį ar rūšis, kurioms taikomas planas; suklasifikuoja pagal dokumentuotą sistemą; įvardija įrenginių, kuriems taikomas planas, skaičių; nustato visą emisijų iš įrenginių, kuriems taikomas planas, kiekį; įvardija bet kokių emisijos faktorių šaltinį ir veiklos rūšies statistinius duomenis, naudojamus apskaičiuoti emisijas; ir aprašo būdus, naudojamus nustatyti emisijų faktorius, pavyzdžiui, matavimams naudojamus būdus.B. NACIONALINIO PLANO IŠSKLEIDIMO PATEISINIMO KRITERIJAI2. Nacionalinis planas turi pateisinti atvejį, kai taikomas skirtingas požiūris į 5 straipsnio 2 ir 3 dalių bei II priedo nuostatas.Minimalūs priimtini įrodymaiValstybė narė turi pateikti raštišką pareiškimą, kuris paaiškina nacionalinio plano taikymo naudą lyginant su 5 straipsnio 2 ir 3 dalių bei II priedo nuostatų taikymu.C. KRITERIJAI, PARODANTYS, KAD NACIONALINIS PLANAS ATITINKA GALIOJANČIUS ES TEISĖS AKTUS, POLITIKĄ IR TARPTAUTINIUS ĮSIPAREIGOJIMUS3. Nacionalinis planas patvirtina atitikimą direktyvoms, paskelbtai ES politikai, dvišalėms sutartims ir tarptautinėms sutartims bei susitarimams.Minimalūs priimtini įrodymaiValstybė narė turi pateikti raštišką pareiškimą su pagrindžiančiais įrodymais, kad ji apsvarstė nacionalinio plano atitikimą visiems kitiems aktualiems teisės aktams.D. SMULKESNI KRITERIJAI, SVARSTOMI TUOMET, KAI NACIONALINIS PLANAS ATITINKA A, B IR C KRITERIJUSSiūlomi minimalūs priimtini įrodymai smulkiai išdėstyti po visų kriterijų nuo 4 iki 26.Kriterijai, rodantys atitikimą konkretiems Direktyvos 1999/13/EB 6 straipsnio reikalavimams4. Nacionalinis planas taikomas tik esamiems įrenginiams (6 straipsnio 1 dalis).5. Nacionalinis planas netaikomas II priedo A dalies 4 ir 11 veiklos rūšims (6 straipsnio 1 dalis).6. Nacionalinis planas nepašalina iš Direktyvos 1999/13/EB taikymo srities jokios veiklos rūšies, išvardytos I priede (6 straipsnio 1 dalis).7. Nacionalinis planas nepašalina esamo įrenginio iš Direktyvoje 96/61/EB išdėstytų nuostatų (6 straipsnio 1 dalis).8. Į nacionalinį planą įtraukiamas priemonių, kurių buvo arba turi būti imtasi užtikrinti, kad būtų pasiektas 6 straipsnio 1 dalyje nurodytas tikslas, sąrašas.9. Nacionalinis planas smulkiai išdėsto siūlomą plano kontrolės mechanizmą (6 straipsnio 2 dalis).10. Nacionalinis planas nustato privalomus laikinus tikslus, pagal kuriuos galima vertinti pasiektą 6 straipsnio 1 dalyje nurodyto tikslo pažangą (6 straipsnio 2 dalis).11. Nacionalinis planas įvardija veiklos rūšį ar rūšis, kurios nurodytos jame (6 straipsnio 2 dalis).12. Nacionalinis planas nurodo emisijų sumažinimą, kurį tos veiklos rūšys turi pasiekti ir kuris atitinka tą, kuris būtų buvęs pasiektas taikant emisijos ribines vertes ir (arba) neorganizuotų išmetamųjų teršalų vertes pagal 5 straipsnio 2 ir 3 dalis bei II priedą (6 straipsnio 2 dalis).13. Nacionalinis planas išvardija įrenginių, kuriems jis taikomas, skaičių ir visas jų bei kiekvienos veiklos rūšies emisijas (6 straipsnio 2 dalis).14. Nacionalinis planas aprašo priemonių, kuriomis bus pasiekti jo reikalavimai, mastą, įrodymus, kad šios priemonės bus įvykdomos, ir išsamias priemones, kuriomis bus parodytas atitikimas planui (6 straipsnio 2 dalis).Kriterijai, parodantys atitikimą kitoms aktualioms Direktyvos 1999/13/EB nuostatoms15. Nacionaliniai planai įvardija reikiamas priemones, kurių buvo arba bus imtasi siekiant užtikrinti, kad įrenginiai, kuriems taikomas planas, atitiktų 5 straipsnį (išskyrus 2 ir (arba) 3 pastraipas, jei tai numato planas), 8 ir 9 straipsnius ir visus plano reikalavimus ne vėliau kaip iki 2007 m. spalio 31 d. (4 straipsnio 1 dalis).16. Nacionalinis planas įvardija reikiamas priemones, kurių buvo arba bus imtasi siekiant užtikrinti, kad įrenginiai, kuriems taikomas planas, buvo įregistruoti arba jiems išduotas leidimas vėliausiai iki 2007 m. spalio 31 d. (4 straipsnio 2 dalis).17. Nacionalinis planas įvardija reikiamas priemones, kurių buvo arba bus imtasi siekiant užtikrinti, kad įrenginiai, kuriems taikomas planas, atitinka 8 straipsnyje nustatytus monitoringo reikalavimus.18. Nacionalinis planas įvardija reikiamas priemones, kurių buvo arba bus imtasi siekiant užtikrinti, kad įrenginiai, kuriems taikomas planas, atitinka emisijos ribines vertes ir (arba) neorganizuotų išmetamųjų teršalų vertes, nustatytas nacionaliniame plane pagal 9 straipsnį.19. Nacionalinis planas įvardija reikiamas priemones, kurių buvo arba bus imtasi siekiant užtikrinti, kad įrenginiai, kuriems taikomas planas, atitinka 10 straipsnį, jei nustatoma, kad buvo pažeisti direktyvos arba plano reikalavimai.20. Nacionalinis planas aprašo kaip į valstybių narių pagal 11 straipsnį Komisijai siunčiamas ataskaitas įtraukiami orientaciniai duomenys, kurių pakanka parodyti, kad buvo laikomasi 6 straipsnio reikalavimų (11 straipsnio 2 dalis).21. Nacionalinis planas aprašo reikiamas priemones, kurių buvo arba bus imtasi siekiant užtikrinti, kad visuomenė gautų informaciją, susijusią su įrenginiais, kuriems taikomas planas, pagal 12 straipsnį.Kriterijai, parodantys, kad plano rezultatas yra tolygus metinių emisijų sumažinimas22. Nacionalinis planas nustato dabartinių metinių emisijų iš įrenginių, kuriems taikomas planas, kiekį.23. Nacionalinis planas nustato metinių emisijų iš įrenginių, kuriems taikomas planas, sumažinimo kiekį, kuris būtų buvęs pasiektas taikant emisijų ribines vertes neorganizuotiems išmetamiesiems teršalams ir (arba) neorganizuotų išmetamųjų teršalų vertes pagal 5 straipsnio 2 ir 3 dalis bei II priedą.24. Nacionalinis planas nustato metinių emisijų iš įrenginių, kuriems taikomas planas, sumažinimo kiekį, kuris pasiekiamas jį įgyvendinus.25. Nacionalinis planas parodo, kad sumažinimas pagal 24 kriterijų yra bent jau toks pat didelis, kaip sumažinimas pagal 23 kriterijų.Kriterijai, patvirtinantys priemones, kuriomis bus parodytas atitikimas planui pagal 14 kriterijų ir 6 straipsnio 2 dalį26. Nacionalinis planas parodo, kad priemonės, kuriomis bus parodytas atitikimas planui, yra pakankamai tvirtos, kad trečioji šalis galėtų patikrinti atitikimą.Minimalūs priimtini įrodymai kriterijams nuo 4 iki 26Yra keturios pagrindinės sritys, kuriose reikia pateikti įrodymus, trumpai išdėstomos taip:i) valstybės narės turi pateikti nurodytų įrenginių, kuriems turi būti taikomas nacionalinis planas, sąrašą, kuris turi būti suskirstytas bent jau iki veiklos rūšių lygmens (kaip nurodyta II priedo A dalyje), bet geriau iki Corinair/EMEP SNAP 2 lygmens;ii) valstybė narė turi smulkiai nurodyti, kaip jos nacionalinį planą įgyvendins jos kompetentinga institucija, įskaitant:- kompetentingos institucijos įvardijimą,- tai, kaip kompetentinga institucija nustatys trukmę ir ją kontroliuos,- tai, kaip kompetentingos institucijos sudarys kiekvieno įrenginio, kuriam turi būti taikomas nacionalinis planas, aprašymą,- tai, kaip įrenginių lygmenyje šiuose aprašymuose bus išsamiai nurodytos veiklos rūšys, patenkančios į nacionalinį planą; priemonės, kurių imtasi; laikas kai eksploatuojami įrengimai; emisijos ribinės vertės ir (arba) neorganizuotų išmetamųjų teršalų vertės ir (arba) privalomi laikini tikslai, kuriuos reikia pasiekti; priemonės vykdyti monitoringą/parodyti atitikimą emisijos ribinėms vertėms ir neorganizuotų išmetamųjų teršalų vertėms,- monitoringo, ataskaitų ir atitikimo planui rodymo būdus. Valstybė narė turi naudoti masės pusiausvyros metodą pagal III priedą arba matavimo procedūras, taikomas masės koncentracijoms ir debito masei, pagal pripažintus tarptautinius ar Europos standartus. Jei valstybė narė pasiūlo alternatyvias parodymo priemones, nacionalinis planas turi pateikti panašaus tikslumo įrodymus;iii) valstybė narė turi pateikti emisijų iš visų įrenginių, kuriems taikomas planas, aprašą. Valstybė narė pateikia įrodymus orientacinių duomenų ir dokumentuotų metodikų pavidalu, kad būtų galima nepriklausomai patikrinti pateiktas emisijas. Šis aprašas turi būti tinkamas parodyti atitikimą direktyvai, o valstybė narė turi pateikti orientacinius metinių emisijų sumažinimo, pateikto pagal 23 ir 24 kriterijus, skaičiavimus, kad būtų galima nepriklausomai patikrinti skaičiavimo metodikas;iv) valstybė narė turi aprašyti, kaip visuomenė galės gauti nacionalinį planą, jo tikslus ir atskirų įrenginių pažangą siekiant šių tikslų. Gali pasitaikyti atvejų kai tam tikra informacija gali būti laikoma slapta ir todėl visuomenei neteikiama. Tarp tokių pavyzdžių yra:- karinio pobūdžio įrenginių įvardijimas,- smulki informacija apie kai kuriuos įrenginius kur gamybos apimties rodikliai, tokie kaip tirpiklių sąnaudos, veikimo laikas ir debito masės, gali būti komercinė paslaptis.--------------------------------------------------


title: 2016 m. gegužės 12 d. Tarybos sprendimas (ES) 2016/784 dėl pozicijos, kuri turi būti priimta Europos Sąjungos vardu EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo (Biudžeto eilutė 04 03 01 03)

text:
20.5.2016

                  LT

                  Europos Sąjungos oficialusis leidinys

                  L 131/70

            TARYBOS SPRENDIMAS (ES) 2016/784
      2016 m. gegužės 12 d.
      dėl pozicijos, kuri turi būti priimta Europos Sąjungos vardu EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo (Biudžeto eilutė 04 03 01 03)
      EUROPOS SĄJUNGOS TARYBA,
      atsižvelgdama į Sutartį dėl Europos Sąjungos veikimo, ypač į jos 46 ir 48 straipsnius kartu su 218 straipsnio 9 dalimi,
      atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
      atsižvelgdama į Europos Komisijos pasiūlymą,
      kadangi:

                  (1)

                  Europos ekonominės erdvės susitarimas (2) (toliau – EEE susitarimas) įsigaliojo 1994 m. sausio 1 d.;

                  (2)

                  pagal EEE susitarimo 98 straipsnį EEE jungtinis komitetas gali nuspręsti, inter alia, iš dalies pakeisti EEE susitarimo 31 protokolą (toliau – 31 protokolas);

                  (3)

                  31 protokole nustatytos konkrečios bendradarbiavimo konkrečiose srityse, nesusijusiose su keturiomis laisvėmis, nuostatos;

                  (4)

                  tikslinga tęsti EEE susitarimo Susitariančiųjų Šalių bendradarbiavimą, įskaitant bendradarbiavimą, susijusį su laisvu darbuotojų judėjimu, socialinės apsaugos sistemų koordinavimu ir migrantams, įskaitant migrantus iš trečiųjų šalių, skirtomis priemonėmis;

                  (5)

                  todėl reikėtų iš dalies pakeisti 31 protokolą, kad šis išplėstinis bendradarbiavimas būtų tęsiamas po 2015 m. gruodžio 31 d.;

                  (6)

                  todėl Sąjungos pozicija EEE jungtiniame komitete turėtų būti grindžiama pridedamu sprendimo projektu,

            PRIĖMĖ ŠĮ SPRENDIMĄ:
      1 straipsnis
      Pozicija, kuri turi būti priimta Sąjungos vardu EEE jungtiniame komitete dėl siūlomo EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo, grindžiama prie šio sprendimo pridėtu EEE jungtinio komiteto sprendimo projektu.
      2 straipsnis
      Šis sprendimas įsigalioja jo priėmimo dieną.

         Priimta Briuselyje 2016 m. gegužės 12 d.

               Tarybos vardu

               Pirmininkė

            F. MOGHERINI

         (1)  OL L 305, 1994 11 30, p. 6.

         (2)  OL L 1, 1994 1 3, p. 3.

         PROJEKTAS
         EEE JUNGTINIO KOMITETO SPRENDIMAS Nr. …/2016
         … m. … … d.
         kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 86 ir 98 straipsnius,
         kadangi:

                     (1)

                     tikslinga išplėsti EEE susitarimo Susitariančiųjų Šalių bendradarbiavimą, įtraukiant laisvo darbuotojų judėjimo, socialinės apsaugos sistemų koordinavimo ir migrantams, įskaitant migrantus iš trečiųjų šalių, skirtų priemonių klausimus;

                     (2)

                     todėl EEE susitarimo 31 protokolas turėtų būti iš dalies pakeistas, kad toks išplėstas bendradarbiavimas galėtų būti vykdomas nuo 2016 m. sausio 1 d.,

               PRIĖMĖ ŠĮ SPRENDIMĄ:
         1 straipsnis
         EEE susitarimo 31 protokolo 5 straipsnio 5 ir 13 dalyse žodžiai „ir 2015“ pakeičiami žodžiais „, 2015 ir 2016“.
         2 straipsnis
         Šis sprendimas įsigalioja kitą dieną po paskutinio pranešimo pagal EEE susitarimo 103 straipsnio 1 dalį (*) perdavimo.
         Jis taikomas nuo 2016 m. sausio 1 d.
         3 straipsnis
         Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

            Priimta Briuselyje

                  EEE jungtinio komiteto vardu

                  Pirmininkas

                  EEE jungtinio komiteto

                  sekretoriai

            (*)  [Konstitucinių reikalavimų nenurodyta]. [Konstituciniai reikalavimai nurodyti].


title: 2015 m. balandžio 29 d. Europos Parlamento sprendimas (ES) 2015/1640 dėl Europos profesinio mokymo plėtros centro 2013 finansinių metų sąskaitų uždarymo

text:
2015 9 30

               LT

               Europos Sąjungos oficialusis leidinys

               L 255/181

      EUROPOS PARLAMENTO SPRENDIMAS (ES) 2015/1640
      2015 m. balandžio 29 d.
      dėl Europos profesinio mokymo plėtros centro 2013 finansinių metų sąskaitų uždarymo
      EUROPOS PARLAMENTAS,

                  —

                  atsižvelgdamas į Europos profesinio mokymo plėtros centro 2013 finansinių metų galutines metines finansines ataskaitas,

                  —

                  atsižvelgdamas į Audito Rūmų ataskaitą dėl Europos profesinio mokymo plėtros centro 2013 finansinių metų metinių finansinių ataskaitų kartu su Centro atsakymais (1),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2013 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

                  —

                  atsižvelgdamas į Tarybos 2015 m. vasario 17 d. rekomendaciją dėl patvirtinimo, kad Centras įvykdė 2013 finansinių metų biudžetą (05304/2015 – C8–0054/2015),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3),

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių, kuriuo panaikinamas Tarybos reglamentas (EB, Euratomas) Nr. 1605/2002 (4), ypač į jo 208 straipsnį,

                  —

                  atsižvelgdamas į 1975 m. vasario 10 d. Tarybos reglamentą (EEB) Nr. 337/75 dėl Europos profesinio mokymo plėtros centro įsteigimo (5), ypač į jo 12a straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (6),

                  —

                  atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (7), ypač į jo 108 straipsnį,

                  —

                  atsižvelgdamas į Darbo tvarkos taisyklių 94 straipsnį ir V priedą,

                  —

                  atsižvelgdamas į Biudžeto kontrolės komiteto pranešimą ir Užimtumo ir socialinių reikalų komiteto nuomonę (A8–0079/2015),

         1.

            pažymi, kad Europos profesinio mokymo plėtros centro galutinėse metinėse ataskaitose buvo pateikti Audito Rūmų ataskaitos priede nurodyti duomenys;

         2.

            pritaria Europos profesinio mokymo plėtros centro 2013 finansinių metų sąskaitų uždarymui;

         3.

            paveda Pirmininkui perduoti šį sprendimą Europos profesinio mokymo plėtros centro direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

               Pirmininkas

            Martin SCHULZ

               Generalinis sekretorius

            Klaus WELLE

         (1)  OL C 442, 2014 12 10, p. 42.

         (2)  Žr. 1 išnašą.

         (3)  OL L 248, 2002 9 16, p. 1.

         (4)  OL L 298, 2012 10 26, p. 1.

         (5)  OL L 39, 1975 2 13, p. 1.

         (6)  OL L 357, 2002 12 31, p. 72.

         (7)  OL L 328, 2013 12 7, p. 42.


title: 2015 m. balandžio 29 d. Europos Parlamento sprendimas (ES) 2015/1659 dėl Europos lyčių lygybės instituto 2013 finansinių metų biudžeto įvykdymo patvirtinimo

text:
2015 9 30

               LT

               Europos Sąjungos oficialusis leidinys

               L 255/249

      EUROPOS PARLAMENTO SPRENDIMAS (ES) 2015/1659
      2015 m. balandžio 29 d.
      dėl Europos lyčių lygybės instituto 2013 finansinių metų biudžeto įvykdymo patvirtinimo
      EUROPOS PARLAMENTAS,

                  —

                  atsižvelgdamas į Europos lyčių lygybės instituto 2013 finansinių metų galutines metines finansines ataskaitas,

                  —

                  atsižvelgdamas į Audito Rūmų ataskaitą dėl Europos lyčių lygybės instituto 2013 finansinių metų metinių finansinių ataskaitų su Instituto atsakymais (1),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2013 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

                  —

                  atsižvelgdamas į Tarybos 2015 m. vasario 17 d. rekomendaciją dėl patvirtinimo, kad Institutas įvykdė 2013 finansinių metų biudžetą (05304/2015 – C8–0054/2015),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3),

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (4), ypač į jo 208 straipsnį,

                  —

                  atsižvelgdamas į 2006 m. gruodžio 20 d. Europos Parlamento ir Tarybos reglamentą (EB) Nr. 1922/2006, įsteigiantį Europos lyčių lygybės institutą (5), ypač į jo 15 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (6),

                  —

                  atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (7), ypač į jo 108 straipsnį,

                  —

                  atsižvelgdamas į Darbo tvarkos taisyklių 94 straipsnį ir V priedą,

                  —

                  atsižvelgdamas į Biudžeto kontrolės komiteto pranešimą ir Moterų teisių ir lyčių lygybės komiteto nuomonę (A8–0098/2015),

         1.

            patvirtina Europos lyčių lygybės instituto direktoriui, kad Instituto 2013 finansinių metų biudžetas įvykdytas;

         2.

            išdėsto savo pastabas toliau pateikiamoje rezoliucijoje;

         3.

            paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos lyčių lygybės instituto direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

               Pirmininkas

            Martin SCHULZ

               Generalinis sekretorius

            Klaus WELLE

         (1)  OL C 442, 2014 12 10, p. 167.

         (2)  Žr. 1 išnašą.

         (3)  OL L 248, 2002 9 16, p. 1.

         (4)  OL L 298, 2012 10 26, p. 1.

         (5)  OL L 403, 2006 12 30, p. 9.

         (6)  OL L 357, 2002 12 31, p. 72.

         (7)  OL L 328, 2013 12 7, p. 42.


title: 2017 m. rugsėjo 25 d. Tarybos sprendimas (ES) 2017/1789, kuriuo panaikinamas Sprendimas 2009/415/EB dėl perviršinio deficito Graikijoje

text:
4.10.2017

               LT

               Europos Sąjungos oficialusis leidinys

               L 256/5

         TARYBOS SPRENDIMAS (ES) 2017/1789
   2017 m. rugsėjo 25 d.
   kuriuo panaikinamas Sprendimas 2009/415/EB dėl perviršinio deficito Graikijoje
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 126 straipsnio 12 dalį,
   atsižvelgdama į Europos Komisijos rekomendaciją,
   kadangi:

               (1)

               2009 m. balandžio 27 d. Tarybos sprendimu 2009/415/EB (1), priimtu remiantis Komisijos rekomendacija, pagal Europos bendrijos steigimo sutarties (toliau – EB sutartis) 104 straipsnio 6 dalį Taryba nusprendė, kad Graikijoje susidaręs perviršinis deficitas. Taryba pažymėjo, kad 2007 m. valdžios sektoriaus deficitas siekė 3,5 % BVP, taigi viršijo Sutartyje nustatytą 3 % BVP pamatinę vertę, o 2008 m. buvo 3,6 % BVP (atmetus vienkartines priemones, arba 3,4 % BVP, įskaitant vienkartines priemones). Numatyta, kad 2009 m. valdžios sektoriaus deficitas turėjo būti 4,4 % BVP (arba 3,7 %, įskaitant vienkartines pajamas). Valdžios sektoriaus bendroji skola 2007 m. buvo 94,8 % BVP, o 2008 m. – 94,6 % BVP, t. y. gerokai didesnė už Sutartyje nustatytą 60 % BVP pamatinę vertę. Remiantis Komisijos 2009 m. sausio mėn. tarpine prognoze, valdžios sektoriaus skolos ir BVP santykis turėjo toliau didėti iki 96,3 % BVP 2009 m. ir iki 98,5 % BVP 2010 m.;

               (2)

               2009 m. balandžio 27 d., vadovaudamasi EB sutarties 104 straipsnio 7 dalimi ir Tarybos reglamento (EB) Nr. 1467/97 (2) 3 straipsnio 4 dalimi ir remdamasi Komisijos rekomendacija, Taryba pateikė Graikijai skirtą rekomendaciją ištaisyti perviršinio deficito padėtį ne vėliau kaip 2010 m., patikimai ir tvariai sumažinant valdžios sektoriaus deficitą, kad jis nesiektų 3 % BVP. Tuo tikslu Taryba nustatė 2009 m. spalio 27 d. terminą, iki kurio Graikijos Vyriausybė turėjo imtis veiksmingų priemonių;

               (3)

               2009 m. lapkričio 30 d. Taryba, vadovaudamasi Sutarties dėl Europos Sąjungos veikimo (toliau – SESV) 126 straipsnio 8 dalimi, nustatė, kad Graikija nesiėmė veiksmingų priemonių; todėl 2010 m. vasario 16 d. Taryba, vadovaudamasi Komisijos rekomendacija ir SESV 126 straipsnio 9 dalimi, įspėjo Graikiją, kad ji imtųsi priemonių perviršinio deficito padėčiai ištaisyti ne vėliau kaip 2012 m. Taryba taip pat nustatė 2010 m. gegužės 15 d. terminą, iki kurio turi būti imtasi veiksmingų priemonių;

               (4)

               labai pablogėjus Graikijos valdžios sektoriaus finansų būklei, valstybės narės, kurių valiuta yra euro, Graikijos prašymu 2010 m. nusprendė suteikti Graikijai paramą stabilumui užtikrinti, kad būtų užtikrintas finansinis stabilumas visoje euro zonoje, kartu su Tarptautinio valiutos fondo suteikta daugiašale pagalba. Nuo 2012 m. kovo mėn. valstybių narių, kurių valiuta yra euro, parama buvo teikiama Europos finansinio stabilumo fondo (EFSF) paskolos forma;

               (5)

               2010 m. gegužės 10 d. pagal SESV 126 straipsnio 9 dalį ir 136 straipsnį Taryba priėmė Sprendimą 2010/320/ES (3), skirtą Graikijai, kuriuo siekiama sugriežtinti ir sustiprinti fiskalinę priežiūrą bei įspėti Graikiją imtis deficito mažinimo priemonių, kaip manoma, reikalingų perviršinio deficito padėčiai ištaisyti ne vėliau kaip iki 2014 m.;

               (6)

               Sprendimas 2010/320/ES buvo keletą kartų iš esmės keičiamas. Jis išdėstytas nauja redakcija 2011 m. liepos 12 d. Tarybos sprendimu 2011/734/ES (4). Vėliau, 2011 m. lapkričio 8 d.–2012 m. gruodžio mėn., Sprendimas 2011/734/ES buvo keletą kartų iš esmės pakeistas (5);

               (7)

               2015 m. liepos 8 d. Graikija paprašė finansinės pagalbos pagal Europos stabilumo mechanizmą (toliau – ESM) trejų metų paskolos forma, ir 2015 m. liepos 12 d. buvo pasiektas principinis susitarimas dėl ne daugiau kaip 86 000 mln. EUR paskolos suteikimo Graikijai;

               (8)

               vadovaujantis Europos Parlamento ir Tarybos reglamentu (ES) Nr. 472/2013 (6), ypač jo 7 straipsniu, valstybė narė, ESM prašanti skirti finansinę pagalbą, turi parengti makroekonominio koregavimo programą (toliau – programa) Tarybai tvirtinti. Tokia programa turėtų būti užtikrinta, kad būtų priimtas reformų, reikalingų viešųjų finansų tvarumui didinti ir reglamentavimo aplinkai gerinti, rinkinys;

               (9)

               Graikijos parengta programa buvo patvirtinta Tarybos įgyvendinimo sprendimu (ES) 2015/1411 (7). Susitarimo memorandumą dėl specialių ekonominės politikos sąlygų Komisija, veikdama ESM vardu, ir Graikijos valdžios institucijos pasirašė 2015 m. rugpjūčio 19 d.;

               (10)

               2015 m. rugpjūčio 19 d., remdamasi Komisijos rekomendacija ir vadovaudamasi SESV 126 straipsnio 9 dalimi, Taryba priėmė Sprendimą (ES) 2015/1410 (8) ir įspėjo Graikiją imtis deficito mažinimo priemonių, kaip manoma, reikalingų perviršinio deficito padėčiai ištaisyti ne vėliau kaip iki 2017 m.;

               (11)

               pagal Reglamento (ES) Nr. 472/2013 10 straipsnio 2 dalies a punktą Graikijai netaikyta pareiga pateikti atskirą ataskaitą pagal perviršinio deficito procedūrą ir ji pateikė ataskaitą pagal programą;

               (12)

               2016 m. birželio mėn. Graikija sėkmingai užbaigė pirmąją programos peržiūrą. 2017 m. birželio 15 d. euro grupė palankiai įvertino tai, kad Graikija sėkmingai įgyvendino prioritetinius veiksmus, susijusius su antrąja peržiūra, sudarydama sąlygas tą peržiūrą užbaigti. 2016 m. gegužės 24 d. ir 2017 m. birželio 15 d. euro grupės posėdžiuose paaiškintos priemonės, kurių prireikus bus imtasi siekiant užtikrinti Graikijos skolos tvarumą, kai programa bus sėkmingai užbaigta;

               (13)

               pagal prie Europos Sąjungos sutarties ir SESV pridėto Protokolo Nr. 12 dėl perviršinio deficito procedūros 4 straipsnį Komisija teikia tai procedūrai vykdyti reikalingus duomenis. Taikydamos tą protokolą, pagal Tarybos reglamento (EB) Nr. 479/2009 (9) 3 straipsnį valstybės narės du kartus per metus, t. y. iki balandžio 1 d. ir iki spalio 1 d., turi pranešti valdžios sektoriaus deficito ir skolos duomenis ir kitus susijusius kintamuosius;

               (14)

               Taryba priima sprendimus panaikinti sprendimus dėl perviršinio deficito, remdamasi pateiktais duomenimis. Be to, sprendimas dėl perviršinio deficito padėties turėtų būti panaikintas tik jei pagal Komisijos prognozes numatoma, kad prognozės laikotarpiu deficitas neviršys Sutartyje nustatytos 3 % BVP pamatinės vertės (10);

               (15)

               remiantis Komisijos (Eurostato) duomenimis, pateiktais pagal Reglamento (EB) Nr. 479/2009 14 straipsnį, Graikijai 2017 m. balandžio mėn. pateikus pranešimą, įvykus pirmajai programos peržiūrai ir remiantis Komisijos 2017 m. pavasario prognoze, pagrįstai daromos šios išvados:

                           —

                           nuo 2009 m., kai deficitas pasiekė aukščiausią 15,1 % BVP lygį, valdžios sektoriaus balansas nuolat gerėjo: 2015 m. deficitas sumažėjo iki 5,9 % BVP (3,2 % BVP atėmus grynąjį valdžios sektoriaus veiksmų, susijusių su parama finansų sektoriui, poveikį, remiantis Eurostato duomenimis), ir galiausiai 2016 m. susidarė 0,7 % BVP perteklius (11). Apskritai deficito sumažėjimą daugiausia lėmė išlaidų ribojimas ir valdžios sektoriaus pajamų konsolidavimas;

                           —

                           atsižvelgiant į vykdant pirmąją peržiūrą priimtą fiskalinį paketą, kurio prognozuojamas poveikis per 2018 m. bus 3 % BVP, ir priemones, dėl kurių susitarta vykdant antrąją peržiūrą ir kuriomis siekiama iš dalies kompensuoti nacionalinės socialinio solidarumo pajamų programos diegimo poveikį biudžetui, Komisijos 2017 m. pavasario prognozėje 2017 m. numatomas 1,2 % BVP deficitas ir, darant prielaidą, kad politika nesikeis, 2018 m. numatomas 0,6 % BVP perteklius. Tikimasi, kad priemonės, išdėstytos 2018–2021 m. vidutinės trukmės fiskalinėje strategijoje, kurią Graikijos valdžios institucijos priėmė 2017 m. gegužės mėn. po Komisijos 2017 m. pavasario prognozės galutinio termino, pagerins 2018 m. ir vidutinės trukmės laikotarpiu numatomus fiskalinius rezultatus. Todėl numatoma, kad prognozės laikotarpiu deficitas liks mažesnis už Sutartyje nustatytą 3 % BVP pamatinę vertę;

                           —

                           dėl didelio biudžeto deficito, mažėjančio nominaliojo BVP ir finansinės paramos bankų sektoriui, taip pat nepaisant didelio skolos restruktūrizavimo 2012 m., Graikijos valdžios sektoriaus skolos ir BVP santykis padidėjo nuo 109,4 % 2008 m. (12) iki 179,0 % 2016 m. Graikijos skolos ir BVP santykis nuo 177,4 % 2015 m. padidėjo iki 179,0 % 2016 m., kadangi fiskalinis perteklius 2016 m. buvo iš dalies naudojamas pakankamoms grynųjų pinigų atsargoms sukaupti. Šis padidėjimas taip pat susijęs su papildomu teigiamu atsargų ir srautų koregavimu dėl tolesnio įsiskolinimo mažinimo, kuris pagal statistines taisykles nėra įtraukiamas į valdžios sektoriaus skolą. Prognozuojama, kad skolos ir BVP santykis 2017 m. išliks iš esmės stabilus, nes tęsiama įsiskolinimo mažinimo programa, bet numatoma, kad 2018 m. jis sumažės iki 174,6 % BVP dėl fiskalinio pertekliaus ir palankių ciklo sąlygų;

               (16)

               2017 m. balandžio mėn. Komisijai (Eurostatui) paskelbus Graikijos 2016 m. fiskalinius rezultatus ir remiantis Komisijos 2017 m. pavasario prognoze, Graikija tenkina sąlygas, kad Taryba panaikintų savo sprendimą dėl perviršinio deficito Graikijoje. 2017 m. birželio 15 d. euro grupės susitikime kartu taip pat aptarti įvairūs elementai, įskaitant vidutinės trukmės fiskalinę trajektoriją, kurie yra svarbūs Komisijos rekomendacijai Tarybai panaikinti savo sprendimą dėl perviršinio deficito Graikijoje;

               (17)

               nuo 2017 m., t. y. metų po perviršinio deficito padėties ištaisymo, Graikija turi užtikrinti Stabilumo ir augimo pakto prevencinės dalies reikalavimų laikymąsi ir bus toliau stebima pagal programą, kuri apima laikotarpį iki 2018 m. vidurio. Po to Graikija turėtų tinkamu tempu toliau siekti savo vidutinio laikotarpio biudžeto tikslo, kartu laikytis išlaidų kriterijaus ir atitikti skolos kriterijų pagal Reglamento (EB) Nr. 1467/97 2 straipsnio 1a dalį;

               (18)

               pagal SESV 126 straipsnio 12 dalį Tarybos sprendimas dėl perviršinio deficito panaikinamas, kai, Tarybos nuomone, perviršinio deficito padėtis atitinkamoje valstybėje narėje ištaisoma;

               (19)

               Tarybos nuomone, perviršinio deficito padėtis Graikijoje buvo ištaisyta, todėl Sprendimas 2009/415/EB turėtų būti panaikintas,

         PRIĖMĖ ŠĮ SPRENDIMĄ:
   1 straipsnis
   Atlikus bendrą įvertinimą, daroma išvada, kad perviršinio deficito padėtis Graikijoje yra ištaisyta.
   2 straipsnis
   Sprendimas 2009/415/EB panaikinamas.
   3 straipsnis
   Šis sprendimas skirtas Graikijos Respublikai.

      Priimta Briuselyje 2017 m. rugsėjo 25 d.

            Tarybos vardu

            Pirmininkas

         M. MAASIKAS

      (1)  2009 m. balandžio 27 d. Tarybos sprendimas 2009/415/EB dėl perviršinio deficito Graikijoje (OL L 135, 2009 5 30, p. 21).

      (2)  1997 m. liepos 7 d. Tarybos reglamentas (EB) Nr. 1467/97 dėl perviršinio deficito procedūros įgyvendinimo paspartinimo ir paaiškinimo (OL L 209, 1997 8 2, p. 6).

      (3)  2010 m. gegužės 10 d. Tarybos sprendimas 2010/320/ES, skirtas Graikijai, kuriuo siekiama sugriežtinti ir sustiprinti fiskalinę priežiūrą bei įspėti Graikiją imtis deficito mažinimo priemonių, kaip manoma, reikalingų perviršinio deficito padėčiai ištaisyti (OL L 145, 2010 6 11, p. 6).

      (4)  2011 m. liepos 12 d. Tarybos sprendimas 2011/734/ES, skirtas Graikijai, kuriuo siekiama sugriežtinti ir sustiprinti fiskalinę priežiūrą bei įspėti Graikiją imtis deficito mažinimo priemonių, kaip manoma, reikalingų perviršinio deficito padėčiai ištaisyti (OL L 296, 2011 11 15, p. 38).

      (5)  2011 m. lapkričio 8 d. Tarybos sprendimas 2011/791/ES, kuriuo iš dalies keičiamas Tarybos sprendimas 2011/734/ES, skirtas Graikijai, kuriuo siekiama sugriežtinti ir sustiprinti fiskalinę priežiūrą bei įspėti Graikiją imtis deficito mažinimo priemonių, kaip manoma, reikalingų perviršinio deficito padėčiai ištaisyti (OL L 320, 2011 12 3, p. 28); 2012 m. kovo 13 d. Tarybos sprendimas 2012/211/ES, kuriuo iš dalies keičiamas Tarybos sprendimas 2011/734/ES, skirtas Graikijai, kuriuo siekiama sugriežtinti ir sustiprinti fiskalinę priežiūrą bei įspėti Graikiją imtis deficito mažinimo priemonių, kaip manoma, reikalingų perviršinio deficito padėčiai ištaisyti (OL L 113, 2012 4 25, p. 8), 2012 m. gruodžio 4 d. Tarybos sprendimas 2013/6/ES, kuriuo iš dalies keičiamas Sprendimas 2011/734/ES, skirtas Graikijai, kuriuo siekiama sugriežtinti ir sustiprinti fiskalinę priežiūrą bei įspėti Graikiją imtis deficito mažinimo priemonių, kaip manoma, reikalingų perviršinio deficito padėčiai ištaisyti (OL L 4, 2013 1 9, p. 40).

      (6)  2013 m. gegužės 21 d. Europos Parlamento ir Tarybos reglamentas (ES) Nr. 472/2013 dėl euro zonos valstybių narių, kurios turi didelių finansinio stabilumo sunkumų arba kurioms tokie sunkumai gresia, ekonominės ir biudžeto priežiūros griežtinimo (OL L 140, 2013 5 27, p. 1).

      (7)  2015 m. rugpjūčio 19 d. Tarybos įgyvendinimo sprendimas (ES) 2015/1411, kuriuo patvirtinama Graikijos makroekonominio koregavimo programa (OL L 219, 2015 8 20, p. 12). Įgyvendinimo sprendimas (ES) 2015/1411 buvo dar kartą paskelbtas visomis oficialiomis kalbomis OL L 91, 2016 4 7, p. 27.

      (8)  2015 m. rugpjūčio 19 d. Tarybos sprendimas (ES) 2015/1410, kuriuo Graikija įspėjama, kad imtųsi deficito mažinimo priemonių, reikalingų perviršinio deficito padėčiai ištaisyti (OL L 219, 2015 8 20, p. 8). Sprendimas (ES) 2015/1410 buvo dar kartą paskelbtas visomis oficialiomis kalbomis OL L 91, 2016 4 7, p. 18.

      (9)  2009 m. gegužės 25 d. Tarybos reglamentas (EB) Nr. 479/2009 dėl Europos bendrijos steigimo sutarties priede pateikto Protokolo dėl perviršinio deficito procedūros taikymo (OL L 145, 2009 6 10, p. 1).

      (10)  Remiantis „Stabilumo ir augimo pakto įgyvendinimo sąlygomis bei stabilumo ir konvergencijos programų formos ir turinio gairėmis“, dėl kurių Ekonomikos ir finansų komitetas (EFK) susitarė 2017 m. gegužės 15 d. Žr. http://data.consilium.europa.eu/doc/document/ST-9344-2017-INIT/en/pdf.

      (11)  Remiantis Eurostato duomenimis, pirminis valdžios sektoriaus balansas 2016 m. buvo 3,9 % BVP. Pagal programoje pateiktą apibrėžtį pirminis balansas buvo 4,2 % BVP. Pagal programoje pateiktą apibrėžtį neįtraukiamos vienkartinės bankų rekapitalizavimo sąnaudos, su migracija susijusios išlaidos atėmus Sąjungos pervedimus, pervedimai, susiję su valstybių narių, kurių valiuta yra euro, sprendimais dėl euro zonos nacionalinių centrinių bankų pajamų (vertybinių popierių rinkų programos ir susitarimo dėl grynojo finansinio turto pelnui lygiaverčio pelno) ir dalis iš privatizavimo gautų pajamų, bet įtraukiamas likęs neperžiūrėtų grąžinamų mokesčių kiekio pokytis.

      (12)  Skolos ir BVP santykis 2008 m. buvo padidintas, palyginti su pirmą kartą paskelbta verte – 94,6 % BVP, atsižvelgiant į statistinių patikslinimų poveikį valdžios sektoriaus skolai ir BVP.


title: 1998 m. balandžio 30 d. Komisijos sprendimas dėl Europos bendrijos, Europos anglių ir plieno bendrijos, Europos atominės energijos bendrijos ir Uzbekijos Respublikos laikino susitarimo dėl prekybos ir su prekyba susijusių reikalų sudarymo Europos anglių ir plieno bendrijos ir Europos atominės energijos bendrijos vardu

text:
Svarbus teisinis pranešimas

|

31998D0343

Oficialusis leidinys L 153 , 27/05/1998 p. 0017 - 0017

		Komisijos sprendimas1998 m. balandžio 30 d.dėl Europos bendrijos, Europos anglių ir plieno bendrijos, Europos atominės energijos bendrijos ir Uzbekijos Respublikos laikino susitarimo dėl prekybos ir su prekyba susijusių reikalų sudarymo Europos anglių ir plieno bendrijos ir Europos atominės energijos bendrijos vardu(98/343/EAPB, Euratomas)EUROPOS BENDRIJŲ KOMISIJA,atsižvelgdama į Europos anglių ir plieno bendrijos steigimo sutartį, ypač į jos 95 straipsnio pirmąją dalį,atsižvelgdama į Europos atominės energijos bendrijos steigimo sutartį, ypač į jos 101 straipsnio antrąją dalį,kadangi, kol įsigalios 1996 m. birželio 21 d. Briuselyje pasirašytas Parterystės ir bendradarbiavimo susitarimas, yra būtina patvirtinti laikinąjį susitarimą, pasirašytą Briuselyje 1996 m. lapkričio 14 d. tarp Europos bendrijos, Europos anglių ir plieno bendrijos, Europos atominės energijos bendrijos ir Uzbekijos Respublikos dėl prekybos ir su prekyba susijusių reikalų;kadangi, siekiant įgyvendinti Bendrijos tikslus, nurodytus Europos anglių ir plieno bendrijos steigimo sutarties 2 ir 3 straipsniuose, ir kadangi Sutartyje nėra tokių nuostatų, kurios galėtų būti taikomos visiems šiuo sprendimu reglamentuojamiems klausimas, yra būtina sudaryti Laikinąjį susitarimą;pasikonsultavusi su Konsultaciniu komitetu ir gavusi Tarybos sutikimą ir pritarimą, pareikštus 1998 m. sausio 26 d.,NUSPRENDĖ:1 straipsnisEuropos anglių ir plieno bendrijos ir Europos atominės energijos bendrijos vardu patvirtinamas Laikinasis susitarimas tarp Europos bendrijos, Europos anglių ir plieno bendrijos, Europos atominės energijos bendrijos ir Uzbekijos Respublikos dėl prekybos ir su prekyba susijusių reikalų, kartu su Protokolu bei deklaracijomis.Tekstai pridedami prie šio sprendimo [1].2 straipsnisKomisijos pirmininkas Europos anglių ir plieno bendrijos ir Europos atominės energijos bendrijos vardu pateikia Laikinojo susitarimo 32 straipsnyje nurodytą pranešimą.Priimta Briuselyje, 1998 m. balandžio 30 d.Komisijos varduHans Van Den BroekKomisijos narys[1] OL L 43, 1998 2 14, p. 2 ir 12.--------------------------------------------------


title: 2017 m. balandžio 27 d. Europos Parlamento sprendimas (ES) 2017/1641 dėl Europos Sąjungos įstaigų vertimo centro 2015 finansinių metų sąskaitų uždarymo

text:
29.9.2017

               LT

               Europos Sąjungos oficialusis leidinys

               L 252/175

         EUROPOS PARLAMENTO SPRENDIMAS (ES) 2017/1641
   2017 m. balandžio 27 d.
   dėl Europos Sąjungos įstaigų vertimo centro 2015 finansinių metų sąskaitų uždarymo
   EUROPOS PARLAMENTAS,

               —

               atsižvelgdamas į Europos Sąjungos įstaigų vertimo centro 2015 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos Sąjungos įstaigų vertimo centro 2015 finansinių metų metinių ataskaitų kartu su Centro atsakymais (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2015 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2017 m. vasario 21 d. rekomendaciją dėl patvirtinimo, kad Centras įvykdė 2015 finansinių metų biudžetą (05873/2017 – C8–0054/2017),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 1994 m. lapkričio 28 d. Tarybos reglamentą (EB) Nr. 2965/94, įsteigiantį Europos Sąjungos įstaigų vertimo centrą (4), ypač į jo 14 straipsnį,

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (5), ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir IV priedą,

               —

               atsižvelgdamas į Biudžeto kontrolės komiteto pranešimą (A8–0075/2017),

               1.

               pritaria Europos Sąjungos įstaigų vertimo centro 2015 finansinių metų sąskaitų uždarymui;

               2.

               paveda Pirmininkui perduoti šį sprendimą Europos Sąjungos įstaigų vertimo centro direktorei, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Antonio TAJANI

            Generalinis sekretorius

         Klaus WELLE

      (1)  OL C 449, 2016 12 1, p. 27.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 314, 1994 12 7, p. 1.

      (5)  OL L 328, 2013 12 7, p. 42.


title: 2017 m. balandžio 27 d. Europos Parlamento sprendimas (ES) 2017/1677 dėl Europos draudimo ir profesinių pensijų institucijos 2015 finansinių metų sąskaitų uždarymo

text:
29.9.2017

               LT

               Europos Sąjungos oficialusis leidinys

               L 252/242

         EUROPOS PARLAMENTO SPRENDIMAS (ES) 2017/1677
   2017 m. balandžio 27 d.
   dėl Europos draudimo ir profesinių pensijų institucijos 2015 finansinių metų sąskaitų uždarymo
   EUROPOS PARLAMENTAS,

               —

               atsižvelgdamas į Europos draudimo ir profesinių pensijų institucijos 2015 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos draudimo ir profesinių pensijų institucijos 2015 finansinių metų metinių ataskaitų kartu su Institucijos atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2015 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2017 m. vasario 21 d. rekomendaciją dėl patvirtinimo, kad Institucija įvykdė 2015 finansinių metų biudžetą (05873/2017 – C8-0073/2017),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2010 m. lapkričio 24 d. Europos Parlamento ir Tarybos reglamentą (ES) Nr. 1094/2010, kuriuo įsteigiama Europos priežiūros institucija (Europos draudimo ir profesinių pensijų institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/79/EB (4), ypač į jo 64 straipsnį,

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 (5) 208 straipsnyje, ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir IV priedą,

               —

               atsižvelgdamas į Biudžeto kontrolės komiteto pranešimą ir į Ekonomikos ir pinigų politikos komiteto nuomonę (A8-0101/2017),

               1.

               pritaria Europos draudimo ir profesinių pensijų institucijos 2015 finansinių metų sąskaitų uždarymui;

               2.

               paveda Pirmininkui perduoti šį sprendimą Europos draudimo ir profesinių pensijų institucijos vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Antonio TAJANI

            Generalinis sekretorius

         Klaus WELLE

      (1)  OL C 449, 2016 12 1, p. 107.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 331, 2010 12 15, p. 48.

      (5)  OL L 328, 2013 12 7, p. 42.